הוועדה לענייני ביקורת המדינה, כנסת 25, פרוטוקול מספר 4, 2023-01-23 00:00

מיקי לוי: בוקר טוב לכולם, ברוכים הבאים

מיקי לוי:  על שולחננו מונח דוח מבקר המדינה לגבי תנאי מחייה ותשתיות החיילים בשרות חובה ובמילואים

מיקי לוי:  האמת היא שעברנו על הדוח הזה עוד בתפקידי הקודם

מיקי לוי:  הוועדה לא התכנסה במשך שנה וחצי, יש איזשהו צבר של דוחות של מבקר המדינה שאנחנו בפיגור רציני מאוד

מיקי לוי:  אנחנו מנסים לצמצם את הפערים ועל פי המלצת מבקר המדינה, עשינו את סדר העדיפויות מה חשוב ומה פחות חשוב

מיקי לוי:  יכול להיות שזה ישתנה בהמשך

מיקי לוי:       זה היום השני או השלישי שהוועדה מקיימת את הדיון, ובהמלצה של כמעט כולם, הדוח הזה מונח על השולחן לדיון בוועדה

מיקי לוי:  אני כבר מקדים ואומר: תודה רבה לכל מי שטרח והגיע כדי לדון בנושא הזה

מיקי לוי:       בבקשה אדוני

איתן דהן: תודה רבה, אדוני היושב-ראש, בוקר טוב לכולם

איתן דהן:  שמי איתן דהן, מנהל חטיבה שעוסקת בתחומי הביטחון

איתן דהן:  נמצאים איתי פה ירדנה, מנהלת האגף שביצעה את הביקורת; אביחי, סגנה; אנטה שהייתה חלק מצוות הביקורת

איתן דהן:  ויושב איתנו פה גם יאיר, מלשכת מבקר המדינה

איתן דהן:      אציג את דוח הביקורת בנושא תנאי המחייה ותשתיות לחיילים בשירות חובה ובמילואים

איתן דהן:  צריך לומר כבר בפתיח שהדוח הזה נעשה ברקע של דוח רחב יותר שנערך במשך כשנה שעוסק באותו תחום, רק שכמות המחנות, הבסיסים והמפגשים שהוא עשה, הם בעשרות מונים גדולים ממה שאנחנו ראינו בביקורת הזו

איתן דהן:  הביקורת הזו היא בעצם רצונו של מבקר המדינה לרדת לשטח בעצמו, לגעת בדברים, לחוש אותם, כחלק מתהליך ביקורת רחב

איתן דהן:  בעקבות זה יצא הדוח שמופיע בפניך

איתן דהן:      (הצגת מצגת)     אפשר לראות את מועד הביקורת באוגוסט

איתן דהן:  בסך הכול המדיניות של ביקורות פתע היא יחסית חדשה במבקר המדינה

איתן דהן:  צה"ל עודכן במדיניות ועודכן שלושה ימים לפני הביקורת שאנחנו הולכים לקיים את הביקורת עצמה

איתן דהן:  במהלך הביקורת נבחנו תנאי המחייה בבסיס האימון החטיבתי של חטיבה 900, וכמו כן נבחנו נושאים נוספים, כגון: טיפול רפואי, הסתכלנו גם על הממשק של החיילים עם המפקדים

איתן דהן:  מבקר המדינה קיים פגישות עם מפקדים, אנחנו השתתפנו בשיחות, כך שהיה מגע בלתי אמצעי עם מפקדים ועם חיילים

איתן דהן:       גדוד המילואים שבו עסקנו הוא גדוד מחטיבה בצפון

איתן דהן:  צריך להגיד שהתקופה היא התקופה שבה נערכו פיגועים דרך קו התפר ויצאו החוצה

איתן דהן:  צה"ל, כתוצאה מהעניין הזה, מקיים תהליך של תגבור סדר כוחות משמעותי באזור יהודה ושומרון

איתן דהן:  צריך להגיד שהתגבור הזה – לאחר מכן גם גורמי צה"ל יתייחסו – ברובו ממשיך גם היום, כך שהדברים מבחינתנו בהסתכלות רלוונטיים לכל התקופה

איתן דהן:  לאחר הביקורת, קיימתי פגישות אישיות – עם סגן הרמטכ"ל, עם ראש אגף טכנולוגיה ולוגיסטיקה (אט"ל) ועם מפקד זרוע היבשה, דנו בדוח הביקורת, וכפי שהתרשמתי, בסך הכול יש רצון ויש דברים שהצבא קידם בנושא

איתן דהן:  יוצגו פה הדברים לאחר שאנחנו נציג את העיקרים

איתן דהן:      אדוני היושב-ראש, מה שאתה רואה בשקף בפניך, אלה נתוני מפתח מרכזיים, נתונים מרכזיים שריכזנו

איתן דהן:  אפשר לראות שלקחנו מספר שאלונים מתקופות שונות, וראינו שבין 42% ל-80% זה שיעור הלוחמים שסימנו בשאלונים – לקחנו שאלונים ממרץ 2020 ועד נובמבר 2021 – אלה פלוגות שונות ששביעות רצונן מאיכות המזון בבסיס אימונים חטיבתי (בא"ח) כפיר היא נמוכה

איתן דהן:  אפשר לראות פה נתון נוסף, גם בשיעור הלוחמים שסימנו בשאלונים על אותה תקופה, על שביעות הרצון מהתשתיות של השירותים והמקלחות בתוך בסיס האימון החטיבתי

איתן דהן:  צריך לזכור שהבסיס הזה נמצא בבקעה, אוגוסט הוא גם חודש חם מאוד בבקעה

איתן דהן:  אנחנו מכירים את המצב שם

איתן דהן:  מצאנו לא מעט פערים בכל הסוגיה של שתייה ומים קרים, הנושא הזה עלה בצורה בולטת גם מהלוחמים

איתן דהן:       כל סוגיית הטיפול הרפואי, נציג אותה טיפה יותר בפירוט

איתן דהן:  העניין הזה של הטיפול הרפואי עלה באופן בולט, לוחות הזמנים מרגע שחייל מבקש לראות רופא, דרך אגב, או אורתופד או רופא שיניים או רופא אחר – לוקח זמן

איתן דהן:      כל הסוגיה של מנת הבשר היומית, בעיקר ללוחמים – דרך אגב, אפשר לראות שלוחמים מבינים בתחומים של חלבון ודברים אחרים, שזה דבר יפה מאוד, והם מתייחסים לזה – הם טוענים שזה לא מספיק להם

איתן דהן:  אני יכול להגיד שבפגישות שלי שעשיתי גם אט"ל, אני מבין שנעשו פעולות בעניין הזה

איתן דהן:  אבל זה מה שעלה מהלוחמים

איתן דהן:      בסוגיית המילואים, צריך להגיד שעדיין ההתייצבות למילואים היא אתגר

איתן דהן:  אני חושב שזה נושא משמעותי, הגם שהוא מופיע פה רק ברובריקה אחת, אני חושב שלנושא הזה צריך לתת קשב משמעותי, בעיקר לעולם המילואים, הערכה כלפיו והרצון שלהם לבוא ולשרת

שרון ניר: אפשר להסביר מה זה 42%- 80%?     

איתן דהן: לקחנו שתי תקופות, ובחלק מהתקופות זה כך ובחלק מהתקופות כך

איתן דהן:  על מנת להציג את זה בצורה הוגנת, שמנו גם את זה וגם את זה

איתן דהן:       מכאן אני רוצה לעבור לכמה ליקויים שעלו

איתן דהן:  א', זה כל הסוגיה של תנאי מחייה ותשתיות

איתן דהן:  אדוני היושב-ראש, גם משיחה קיימנו עם הלוחמים, אבל לא רק משיחה, גם מסיורים, בנוסף לשיחה גם הלכנו ותחקרנו ובדקנו את השאלונים שמילאו החיילים חודשים ושנים אחורה, כדי לראות שלא רק מהפגישה ומהשיחה אנחנו מתרשמים, אלא מה באמת גם החיילים אומרים על התשתיות בהסתכלות לאחור

איתן דהן:  אפשר לראות את המחסור במתחמים מוצללים, תקלות במזגנים במגורים, פערים בתקציב לתיקון מזגנים ובעיות שעלו בסוגיה של אזורים מוצללים בתוך הפלוגות

איתן דהן:  אני מזכיר שוב, בסיס בבקעה בחום

איתן דהן:  אפשר לראות את הגרף מצד שמאל, שמציין את שביעות הרצון מחלק מהתשתיות, בעיקר שירותים ומקלחות

איתן דהן:  אלה החיילים שסימנו ששביעות הרצון שלה גבוהה, אלה שלא סימנו, זה בעצם מתחת לזה

איתן דהן:       ההמלצה המרכזית שלנו בעניין הזה הייתה שצריך לראות שהבא"ח עם שיתוף זרוע היבשה ידרשו לליקויים האלה ויתנו מענה

איתן דהן:  כמובן שלא רק בהסתכלות על הבא"ח, אלא בהסתכלות יותר רחבה גם על בסיסים אחרים

איתן דהן:  צריך להגיד שבהסתכלות כאן, כשהסתובבנו במגורים, בסך הכול המצב היה תקין

איתן דהן:  הסתובבנו בחדרי אוכל והמצב היה תקין

איתן דהן:  המג"ד גם ציין על כספים שהושקעו במטבח, באולם ספורט ובמבנים נוספים שנמצאים בתוך בסיס האימון החיילי

איתן דהן:       בשקף הזה אפשר לראות מספר תמונות

איתן דהן:  לא צריך לראות ולהתרשם מהכול, הם בסך הכול מעבירים את המסרים

איתן דהן:  אפשר לראות בתשתיות מצד ימין בשקף, תשתיות שהם רעועות, ולמטה תשתיות שהם בסך הכול טובות, כלומר, בהיבט של חדרי אוכל והטיפול, אפשר לראות איפה כן מטופל ואיפה פחות מטופל

איתן דהן:       לפני שנעבור לנושא הרפואה, חשוב לתת דוגמאות בהיבט הסוגיה החשובה של המים; דיברנו עם חיילים, ירדנו ממש גם לעמדות השמירה ולמקומות נוספים

איתן דהן:  הם מציינים שהמים במימייה רותחים, בברז רותחים, בכל מקום שהם פוגשים את המים, המים רותחים

איתן דהן:  זה נושא שמחייב טיפול ואני מניח שתהיה פה התייחסות לעניין הזה

איתן דהן:       בסוגיה הרפואית, אפשר לראות מהשיחה עם הלוחמים ועם המפקדים וגם עם מפקד הבא"ח, ראינו שהמענה הרפואי לחייל לא מספיק טוב

איתן דהן:  זה לא שחייל אחד דיבר על זה, כמעט כל החיילים דיברו ואני יכול לתת דוגמאות מחייל שאומר: תראו, אני מפסיד מלא ימי הכשרה

איתן דהן:  אני יכול להגיד שהצבא למשל, מהפגישה שלי עם ראש אט"ל, הקים תשתית רפואה מצוינת בבסיס של הנדסה קרבית בדרום והוא נותן שרות לכל המרחב

איתן דהן:  אם אני לא מדייק, הצבא יתקן אותי אחר כך

איתן דהן:  אורתופדים, רופאים שיורדים מהמרכז לשם, ואז חייל ליד איילת, אם יש לו בעיה אורתופדית, הוא לא נוסע לתל אביב ולא מפסיד יומיים-שלושה ימי אימון ואז כמובן החייל מתוסכל

איתן דהן:  פה בבקעה זה עוד לא נמצא, צריך למצוא מענה לעניין הזה

איתן דהן:  יש למשל חייל שמציין שיש לו בעיה ברגל שלושה חודשים, חייל מציין בעיה בכתף, חייל עם בעיה רפואית בשיניים שמחכה זמן רב, ואפשר לתת עוד דוגמאות כאלה ואחרות

איתן דהן:       נושא נוסף שזיהיתי כפער ושוחחתי עליו עם המג"ד, שאלתי למה רופא לא מגיע לשטח לפגוש את החיילים בתוך המטווחים? מגיע מהאמבולנס, פותח דלת אחורית ומטפל בחייל

איתן דהן:  אני חושב שזה נושא שצריך גם לעשות אותו כדי לתגבר את הזמינות של הרופאים בצורה טובה יותר

איתן דהן:      חלק מהבעיות שעלו כאן הם בעיות פיקוד, כלומר, מפקדים שלא מפנים בזמן, לא מוצאים אותם להפניה בזמן, לא מקבלים אותם, וחלק העלו כעניינים שהם עניינים רפואיים

איתן דהן:       בנושא המזון ציינתי בפתיח: החיילים מציינים שבעיקר כמות הבשר, צריך להגיד שבנושאים האחרים הם לא ציינו פערים, אפילו אמרו שיש מספיק ואף יותר

איתן דהן:  בכל סוגיית מנות הבשר והחלבון, הדבר הזה הוא בעייתי

איתן דהן:  גם נושא היגיינה, בעיקר כשמורידים אוכל לשטח – האוכל לא מגיע נקי, לא מגיע מספיק טוב

איתן דהן:  חיילים מציינים שזה פוגע להם לפעמים בכשירות הרפואית שלהם, פוגע בימי אימון

איתן דהן:  דרך אגב, צריך להגיד שוב שהחיילים, אמנם חלקם חצי שנה בצבא וקצת יותר, אבל מדברים בצורה בוגרת מאוד על ההיבט הזה שחשוב להם להתאמן

איתן דהן:  הם לא באו ממקום שאומר: טוב, אני חולה, אני לא מרגיש טוב אלא הם אומרים – אני מפסיד ימי אימון, אני פחות כשיר, זה פוגע לי ברצון להיות לוחם טוב יותר

איתן דהן:       בשקף מצד שמאל אפשר לראות את שביעות הרצון של הלוחמים מאיכות המזון

איתן דהן:  שוב, אפשר לראות פה את התקופות כשהלכו אחורה בשנים

איתן דהן:  מצד שמאל – מרץ 2020, מצד ימין – נובמבר 2021

איתן דהן:  אפשר לראות בצבע צהוב את הטירונות ובצבע ירוק את האימון המתקדם, אפשר לראות ששביעות הרצון לא מספקת

איתן דהן:  יש תקופה ב-2020 שהיא קצת יותר טובה, אבל פה אפשר לראות את הפערים, ואפשר לצטט אמירות של חיילים בעניין הזה

איתן דהן:  חייל שאומר: אני רוצה עוד מנת בשר, אני לא מצליח לקבל

איתן דהן:  ודברים נוספים

איתן דהן:      עד כאן לגבי בא"ח כפיר

איתן דהן:  כמובן נציין גם מספר דברים חיוביים שעלו בנושא הממשק עם המפקדים

איתן דהן:  אסיים את עולם המילואים וניגע בהסתכלות, כי היו גם דברים יפים שראינו בהיבט של היחס מפקד-פקוד בבא"ח

איתן דהן:       לגבי גדוד המילואים של החטיבה בצפון, שם הוא מקיים את המילואים שלו, יש אמירות שהן לא דווקא קשורות לעולם הביקורת, לא נפרט אותם פה בגלל ענייני סיווג, אבל בהיבטים המבצעיים אומר הגדוד: רגע, אני גדוד צפוני, למה אתם נותנים לי לעשות פה תעסוקה מבצעית, תנו לי לעשות בצפון, במקום שאותו אני מכיר, שאותו אני רוצה ללמוד, שאני רוצה להתחכך איתו, אני רוצה להיות מוכן – תנו לי לעשות בצפון

איתן דהן:  יש אתגרים, אני מכיר אותם בצה"ל, בהיבטים מבצעיים, שיבוצי גדודים וכולי

איתן דהן:  אבל המג"ד אומר את העניין הזה

איתן דהן:       אני רוצה לצטט שני משפטים וחצי שאומר המג"ד: אין משהו שדוחף את האנשים להגיע למילואים

איתן דהן:  המדינה לא תומכת

איתן דהן:  התקשרו אלי כי אמרו שאין אנשים, אז באתי

איתן דהן:  חסרה תמיכה בעורף – אומר אחד החיילים

איתן דהן:  חייל נוסף אומר: אשתי בהריון בבית עם שלושה ילדים, ועכשיו אוגוסט וחופשה ואני פה, המעסיק עושה לי פרצוף כשאני יוצא למילואים, זה פשוט לא נתפס

איתן דהן:  יש עוד דוגמאות שעלו עם עולם המילואים

איתן דהן:  זה נושא שמחייב הסתכלות מערכתית, ולא רק בצה"ל, זה צה"ל, משרד הביטחון, המדינה חייבת להסתכל על הדבר הזה, ולתת לו מענה

איתן דהן:  אנחנו יודעים שלא הרבה אנשים עושים מילואים

איתן דהן:  ומי שעושה, בוודאי הלוחמים, נכון לתת להם את כל התמיכה והמעטפת הנדרשת

איתן דהן:       בהיבט של תנאי המחייה, צריך להזכיר שאנחנו נמצאים עדיין במבצע שובר גלים ביהודה ושומרון

איתן דהן:  משיחה עם המג"ד עולים כמה דברים: א', בסוגיית המזון הייתה בעיה בתקופה הראשונה של התעסוקה

איתן דהן:  יש שם מטבח אחד שאמור לתת מענה לגדוד אחד והמטבח הזה נתן מענה לשני גדודים

איתן דהן:  הדבר הזה הטיל עומס והוא פוגע מיד גם באיכות המזון שניתנת לאנשי המילואים

איתן דהן:  אנשי המילואים באים מהבית, ואני יודע שזאת גם המדיניות בצבא, הם מגיעים ואומרים: חבר'ה, אני באתי, תנו לי לעבוד, שהכול מסביב יהיה תקין, אני רוצה לבוא לעשות מילואים יעילים, מועילים ותורמים ולחזור הביתה עם תחושת סיפוק

איתן דהן:  בחלק מהדברים עלו פה פערים

איתן דהן:       נושאים נוספים שעלו כאן: רכבים מבצעיים, עלה שיש פערים

איתן דהן:  אגב, הפער הזה הוא לא רק בגדוד המילואים הנוכחי, יש פער יותר רחב בעניין הזה

איתן דהן:  ובציוד נוסף של חלק מהנשקים שלא נבדקו בצורה מספיק טובה ולא היו כשירים, בעיקר נשקים מחלקתיים

איתן דהן:  נושא נוסף – ציוד חובשים, ועוד חלק מהדברים שמפורטים בדוח הביקורת

איתן דהן:      שקף אחד אחורה: ערך השירות במילואים

איתן דהן:  אפשר לראות פה את העניין שמגיעים לשלושה שבועות בקיץ לתקופה מאוד משמעותית

איתן דהן:  התייחסתי לעניין הזה ואני חושב שנדרשת פעולה רחבה ומשמעותית של הצבא, של משרד הביטחון, בשיתוף משרדי ממשלה

איתן דהן:  זה שולחן מצוין והזדמנות ואני ממליץ מאוד לעסוק בעניין הזה בכלל הרמות

איתן דהן:      שקף אחרון, אמרתי שאגע גם בדברים חיוביים, אני חושב שהיו גם דברים טובים

איתן דהן:  בביקור שמבקר המדינה קיים בבא"ח כפיר, העלו החיילים והמפקדים נושאים חשובים כמו: הכשרת הלוחם, ערך השירות במילואים, רפואה, מזון, תנאי מחייה ותשתיות

איתן דהן:  לחיוב יצוין היחס הקשוב והאכפתי של גורמי הת"ש בבא"ח כפיר ושל סגל הפיקוד המשמש דוגמה אישית ללוחמים וכן תשתיות מסוימות ששופרו

איתן דהן:  אני אומר את זה כי עלה שם בצורה בולטת, כפי שעלו דברים אחרים, צריך להגיד פה שאפו למפקדים בעניין הזה שהחיילים מעריכים מאוד

איתן דהן:  כמובן עלו תלונות מצד מפקדים וחיילים בתחומים שפירטתי וציינתי

איתן דהן:       זהו, עד כאן אלה עיקרי הדברים שלנו

מיקי לוי: תודה רבה

מיקי לוי:  יש לי שאלה לגבי ממצאי הדוח הזה, האם הם תקפים או תואמים את הממצאים של הדוח הרחב יותר?     

איתן דהן: בחלקם כן

איתן דהן:  ירדנה, את רוצה להתייחס?     

שרה דורון: בחלק מהתחומים של תנאי מחייה ותשתיות, אכן יש תאימות מלאה

שרה דורון:  מצאנו במסגרת הדוח המלא מקומות, מוצבים, מחנות אימונים ומחנות הכשרה ששם חלק מהדברים היו פחות בסדר, וחלק מהמקומות שהשקיעו בהם כספים והיו תקינים

שרה דורון:  לא בדקנו במסגרת הדוח המלא את איכות המזון, כי זה לא היה חלק מהדוח

שרה דורון:  בדוח המלא עיקר הביקורת התייחסה לתנאי מחייה ותשתיות

איתן דהן: ברשותך אוסיף משפט לעניין הזה

איתן דהן:  הגם שזה לא ליבו של דוח הביקורת הזה, זה גם לא ליבו של דוח הביקורת הגדול, אבל ההסקה היא ברורה מאוד: בא"ח 900 הוא בא"ח של לוחמים, אני יכול לתת עוד דוגמאות של גבעתי, של בסיסים נוספים שמצב התשתיות של המחנות האלה אינו מספק, ובוודאי ביחס לתשתיות של תומכי הלחימה בצה"ל

איתן דהן:  ההשקעה הרבה שנעשתה במודיעין, בתקשוב, בקריית ההדרכה ובמקומות נוספים, הייתה צריכה להיות לפחות שווה להשקעה שהייתה אמורה להיות בבסיסי הלוחמים

איתן דהן:  חבל שזה לא קרה, אני לוקח לצבא את הדברים, ישבתי עם ראש אט"ל, וראש אט"ל ציין שיש שינוי של המדיניות בנושא הזה וזה מבורך מאוד, דיברנו על זה גם בפגישה הקודמת

מיקי לוי: תודה רבה

מיקי לוי:  אני מעביר לך את רשות הדיבור, לפני חברי הכנסת אפילו

מיקי לוי:  תת אלוף פיני בן מויאל, ראש חטיבת לוגיסטיקה, בבקשה וברוך הבא

פיני בן מויאל: תודה, אשמח אם תתנו לי רגע לרוץ, ניגע במיקרו ונלך למאקרו

פיני בן מויאל:  חשוב מאוד שתבינו את ההקשרים

פיני בן מויאל:  אנחנו מברכים על הביקורת, בגדול יש פה מעט מאוד דברים שהפתיעו אותנו, וצריך לומר שזה תפס אותנו באמצע תהליך

פיני בן מויאל:  הצטלבות של שני רכיבים משמעותיים – א', זה תהליך שמוביל ראש אט"ל האלוף מישל ינקו, החל מכניסתו לתפקיד, מינואר, שנקרא: איכות וחווית השירות

פיני בן מויאל:  אני אראה שזה נוגע בכל הרכיבים ואפילו יותר, הגם מתוך הבנה שהיינו לא טובים בהם

פיני בן מויאל:  לדוגמה: רפואה, מזון, היסעים

פיני בן מויאל:  אני אתן ממש נקודות, ולא בכול אנחנו עדיין מושלמים

פיני בן מויאל:  חלק מהרכיבים הם רכיבים רב שנתיים, כמו שדובר פה על הבא"חים, ולכן אגע מהדוח ואלך ואסתכל על כלל צה"ל

פיני בן מויאל:       ברשותכם, נמצאים פה נציגים שיודעים לתת מענה על המזון, אבי, גם לעולמות הרפואה, גם לעולמות כוח אדם

פיני בן מויאל:  אשתדל להיות מהיר

פיני בן מויאל:       	(הצגת מצגת)     אלה הרכיבים שנגעו בביקורת, כמו שאמרתי זה תופס אותנו מצד אחד בתהליך של איכות וחווית השירות, ומצד שני שובר גלים

פיני בן מויאל:  מיד אראה את היקפי הכוחות שגדלו בפיקוד המרכז

פיני בן מויאל:  אפשר לראות גם בבא"ח כפיר וגם בסיפור ציוד המילואים

פיני בן מויאל:  ארוץ מהתחלה ועד הסוף

פיני בן מויאל:       בעולמות הרפואה, בממצאי הדוח, אפשר לראות פה שהמענה בגדול אינו משביע רצון

פיני בן מויאל:  אנשים מחכים הרבה מאוד זמן

פיני בן מויאל:  אני אומר פה בהגינות, אם תשאל אותי לגבי ינואר, אני אראה לכם מדידות על כלל צה"ל, זה המצב בכלל צה"ל

פיני בן מויאל:  כשצה"ל עומד בפני החלטה אם הוא מפריט את שירותי הרפואה שלו או מחזיר אותם בחזרה

פיני בן מויאל:  עבודה של ראש אט"ל יחד עם הקרפ"ר (קצין רפואה ראשי) עד לרמטכ"ל להפוך את זה, ולהגיד: חבר'ה, אנחנו משנים מודל ולוקחים אחריות על האירוע הרפואי

פיני בן מויאל:  מיד אראה בשקף למטה, מהרפואה במספרים, מה נעשה בבא"ח 900, ואיזה תוכנית נבנתה לכלל צה"ל בעולמות הרפואה עם דאטא

פיני בן מויאל:      ביחס לגיל האוכלוסייה, כמות מפגשי רופא-חולה בצה"ל הם לא הגיוניים – 2

פיני בן מויאל: 6 מיליון אנשים נפגשים

פיני בן מויאל:  אפשר לראות פה מבדיקות מעבדה, טיפולי שיניים, טיפולי פיזיותרפיה, זה רק כדי לקבל אמת מידה

פיני בן מויאל:  פתחנו מוקד חדש שמאפשר לחייל להתקשר – 1

פיני בן מויאל: 2 מיליון פניות ביממה ומיד אראה גם את התהליך הדיגיטלי

פיני בן מויאל:      מה שקרה בבא"ח כפיר - - -     

אורנה ברביבאי: רק הבהרה, 2

אורנה ברביבאי: 6 מיליון זה לא 2

אורנה ברביבאי: 6 מיליון חיילים

פיני בן מויאל: מפגשי רופא-חייל

פיני בן מויאל:  זאת אומרת שחייל יכול לפגוש כמה פעמים

אורנה ברביבאי: כן

פיני בן מויאל: אין לנו 2

פיני בן מויאל: 6 מיליון חיילים

פיני בן מויאל:       מה קרה בבא"ח כפיר? הסיפור הוא שתוגבר כוח האדם הרפואי ורופאים וגם תוגברו אמצעי התשתיות

פיני בן מויאל:  מיד מרינה תדבר על העניין הרפואי

פיני בן מויאל:  לפני מרינה אדבר על שלושה דברים: א', היום אם חייל רוצה להזמין תור, פעם הוא היה הולך למישהו והיה מזמין אותו בתור בטלפון, כשלוחם מקבל עדיפות מוחלטת, גם על הפניה וגם על מרשמים בטלפון

פיני בן מויאל:  בנינו קפסולת רפואה מרחוק, אתם יכולים לראות אותה בשקף למטה, היא יושבת בתוך הבסיס ומאפשרת להנגיש שירותי רפואה מתקדמים לחייל על מנת שלא יצא את הבסיס

פיני בן מויאל:  משמע, רופא מומחה בהיבטי עור, גסטרו, הרבה מאוד רכיבים שפעם היה צריך בשביל זה לצאת מהבסיס, זה מונגש לתוך הבסיס

פיני בן מויאל:  ויש הרבה מאוד רכיבים דיגיטליים

פיני בן מויאל:       אני רוצה שמרינה תדבר ספציפית מה נעשה בבא"ח

פיני בן מויאל:  מרינה, בבקשה

מרינה קמינסקי: שלום לכולם, שמי ד"ר מרינה קמיניסקי, ואני מומחית לרפואת המשפחה ומזה כארבע שנים הרופאה הראשית בזרוע היבשה

מרינה קמינסקי:  ראשית לגבי תשתית, המרפאה בבא"ח היא בסטנדרט בין-לאומי, חדרים ממוזגים, מחולקת למספר מוקדים כמו חדרי טיפול, חדרי פגישה עם חובש ואחות, מכון פיזיוטרפיה משופר, רפואה לטיפולי שיניים משופר עם טכנולוגיות ויכולת טיפול מתקדמים שקיימים ברפואה המודרנית, גם באזרחות בכל קופת חולים וגם בצבא

מרינה קמינסקי:  כל חייל בהגעה וקליטה, בהגעה של מחזור, קלטנו, הגיע מלשכת הגיוס, עובר לטכנולוגיה MEDICLICK ורפואת זימון תורים בכף היד

מרינה קמינסקי:  מה זה נותן לו? קודם כל זה נותן שקיפות מלאה מבחינת תורים הפזורים בכל הארץ – אורתופדיה, עור, מומחים בכל התחומים, כל מה שבא לו, וכן זימון תור לרופא היחידה שניתן לעשות גם בכף יד

מרינה קמינסקי:  זמני המתנה עם דאטא מתקדמת ורפואה בשבילך

פיני בן מויאל: צריך לומר פה בהגינות, אנחנו לא היינו בדבר הזה בינואר, אראה לכם איך יצאנו לתהליך

פיני בן מויאל:  מרינה מדברת על המצב היום

מרינה קמינסקי: כל תהליך שאני מדברת עליו – את זמני ההמתנה ניתן ללמוד באופן ממוחשב, כלומר, זה לא מספר באוויר, זה מספר שחייל פונה לרופא

מרינה קמינסקי:  כמו שאתם רואים בשקף, עמודה מס' 1, אנחנו רואים שהוא פונה עם בקשה

מרינה קמינסקי:  לדוגמה: אני רוצה בדיקות דם לבירור אנמיה

מרינה קמינסקי:  תגובת הזמן שלי, של רופא היחידה, ניתנת תוך פחות מ-20 שעות

מרינה קמינסקי:  לא קיים סטנדרט כזה בשום קופת חולים במדינת ישראל

מרינה קמינסקי:  18

מרינה קמינסקי: 5 שעות

מרינה קמינסקי:  אנחנו לא עוברים 24 שעות לתגובה לחייל

מרינה קמינסקי:  חייל מקבל הפנייה ממוחשבת, הוא לא צריך להדפיס, הוא לא צריך לחכות, הוא מגיע למרפאה שהוא מעוניין לעשות – דרך אגב, בדיקות דם יש לי גם שם – עושה את הבדיקה, תוך 24 שעות כבר מקבל תשובה וזימון במידה ויש צורך להסברים

מרינה קמינסקי:  בדיקה תקינה? החייל מקבל הודעה: הבדיקה שלך תקינה או אתה מוזמן

מרינה קמינסקי:       ניתן לראות מעקב כלל ארצי על זמינות רפואת מומחים בפריסה ארצית

מרינה קמינסקי:  19 יום לקבלת אורתופד או מומחה בתחום אחר – לא קיים

מרינה קמינסקי:  אם אני מתקשרת לכוכבית 2700, לקופת חולים כללית, האורתופד הקרוב שאני אראה זה לפחות לעוד חצי שנה

מרינה קמינסקי:  ואם אני צריכה תחום כמו כף רגל או כף יד, זה לפחות שנה

מרינה קמינסקי:  מרפאת כאב שאני נותנת לחייל בתוך 21 יום – שנה או שנתיים המתנה באזרחות

שרה דורון: 19, זה ממוצע– נכון?     

מרינה קמינסקי: 19 זה ממוצע

מרינה קמינסקי:  אני לא עוברת 25 יום בכל תחום שהוא תת תחום

פיני בן מויאל: אראה מיד S

פיני בן מויאל: L

פיני בן מויאל: A ברור שיש לכל צה"ל על הרפואה כרגע

פיני בן מויאל:  שוב צריך לומר שזה משתנה, אנחנו מיד נראה נתונים על כלל צה"ל ואנחנו עובדים בזה

פיני בן מויאל:  חבר'ה, זאת עבודה כל שבוע

מרינה קמינסקי: עם הקמת הרפואה הדיגיטלית, כל יום אני יכולה למדוד את עצמי לגבי יכולות התפוקה שלי

מרינה קמינסקי:  עם הקמת הרפואה בכף היד ודאטא על התפוקות שלי ועל המרפאה, אני יכולה וגם העליתי את כמות המפגשים של מטופל תוך רבעון כמעט ל-1,000

מרינה קמינסקי:  כלומר, אני גמישה עם האנשים שזקוקים עכשיו

מרינה קמינסקי:  לדוגמה, חייל כתב: אני רוצה תור

מרינה קמינסקי:  אני רואה כמה ממתינים לי בחוץ יותר מ-24 שעות או פחות, אני גמישה עם שעות העבודה

מרינה קמינסקי:  אני חייבת להגיד שמרפאה זמינה 24/7, חייל דחוף נבדק באותו יום, חייל שרוצה לראות רופא נבדק תוך 24 שעות, כך שאני יכולה תמיד לשפר את זמני ההמתנה

מרינה קמינסקי:       לגבי רפואת שיניים – מכון מתקדם עם שיננית זמינה בתוך הבסיס

מרינה קמינסקי:  זמינות רפואה קיימת ושימו לב, כל חייל שדורך והגיע ליחידה, מקצה לקצה, 100% מהחיילים שמגיעים נבדקים בכל מחזור ביום הקליטה תוך 24 שעות חייל נבדק, כל חייל ב-100% בדיקה והכול ממוחשב, זאת לא סתם המצאה

מרינה קמינסקי:  החייל יוצא ומקבל תוכנית שירות

מרינה קמינסקי:  המצב הסוציו-אקונומי בשנים האחרונות מצביע לנו שהחיילים מגיעים עם תחלואה נרחבת ברפואת השיניים, דרגה 3,4, זה כמעט 90% מהחיילים

מרינה קמינסקי:  מה זה אומר לי? זה חייל שמצריך טיפול מתקדם לטווח זמן ארוך עד שהוא מסיים הכשרה

מרינה קמינסקי:  והמשימה שלי היא לצמצם את התחלואה מ 3-4, – שזה לא רק סתימה, זה לא רק סתימה אחת, אלה טיפולים מתקדמים, זה מיני השתלות, זה טיפולי שורש מורכבים – חייל תוך הכשרה של חצי שנה, יוצא מסודר ולא מצריך להתקדם עם הטיפול

מרינה קמינסקי:  מה זה אומר? שאני צמצמתי את התחלואה מ-3,4 ל-1,2 ב-90% מהחיילים

מרינה קמינסקי:       בנוסף, אני נותנת שירותי אנדודונטיה ושיקום במסגרת המחנה עצמו

מרינה קמינסקי:  חייל לא צריך, לא תל השומר ולא מקום אחר, יש מומחים בתחום שמגיעים אחת לרבעון ומטפלים בחיילים שעברו את הטיפול מ-3,4 ל-1,2, בנוסף גם טיפולי אנדודונטיה

מרינה קמינסקי:  שירות כזה לא קיים בקופת חולים

פיני בן מויאל: אם אלך למאקרו, אז ברפואה בצה"ל יש את שלושת המעגלים: מטופל; מפקד, מטפל

פיני בן מויאל:  אפשר לראות פה איכות, זמינות, שירותיות וגם חוסן יחידה

פיני בן מויאל:  בהגינות נאמר שעד לפני עשרה חודשים היינו עיוורים, לא ידענו להגיד כמה זמן לוקח לחייל להמתין

פיני בן מויאל:  היום אני יודע להגיד באיזה מרפאה, כמה זמן לוקח לחייל מהרגע שהוא מבקש לראות רופא ראשוני, עד שהוא פוגש אותו

פיני בן מויאל:  איפה שזה חורג מה-S

פיני בן מויאל: L

פיני בן מויאל: A – שזה service level agreement בנורמות שירות שלנו, אנחנו כל שבוע עושים הערכת מצב, אנשים באים לתת הסברים על זה, זאת עבודה

פיני בן מויאל:  אפשר לראות פה בשקף, הגיע ראש אט"ל למסקנה שכל מה שקשור ל-50,000 משרתי הערבה, הם יוצאים להפניות משיזפון, סיירים, בה"ד 1, בהל"ץ, יוצאים לארבע קצוות תבל בשביל לראות רופא עור

פיני בן מויאל:  לקחנו את הנושא ותוך שלושה חודשים,הקמנו מרפאה אזורית בערבה המאפשרת לחייל להזמין תור

פיני בן מויאל:  יש הסעה ייעודית, שאטל, שבאה לאסוף אותו

פיני בן מויאל:  חוות הדעת של החיילים הן פנומנאליות, מעל 80%

פיני בן מויאל:  זה כולל כל היכולות, הנגשנו אותם לתוך המרחב: דימות, אורתופדיה, בית מרקחת - - -     

מיקי לוי: כמה מרכזים כאלה יש?     

פיני בן מויאל: יש לנו שלושה מרכזים גדולים – צפון, מרכז, דרום

פיני בן מויאל:  פתחנו אחד בערבה

פיני בן מויאל:  יש החלטה ללכת על עוד אחד באזור יהודה ושומרון בשביל להנגיש את הרפואה שם

פיני בן מויאל:  כרגע אנחנו בוחנים אם לפתוח אחד נוסף ברמת הגולן

פיני בן מויאל:  הבנו שאנחנו צריכים להנגיש שרותי רפואה מתקדמים

פיני בן מויאל:  יש אחד שעובד פנומנאלית

פיני בן מויאל:  להנגיש רפואה מתקדמת, יש רפואה ראשונית, יש רפואה שניונית, יש לנו 12 קפסולות פרוסות, עד סוף השנה נהיה עם 22 קפסולות פרוסות עם היכולות הכי מתקדמות שיש היום

פיני בן מויאל:  יושב רופא בקצה אחד, יושב חייל בקצה שני, זה מחובר למרפאה, הוא בודק אותו מרחוק, יוצא לו מרשם, ובזה נגמר האירוע

פיני בן מויאל:  הנגשה של יכולות דימות שזה אומר אולטרה סאונד לרמת הגדוד, רכש של אמצעים

פיני בן מויאל:       בשקף הבא רואים תוכנית גרנדיוזית – מעל 100 מיליון שקל על תוכנית שמדברת על בריאות הנפש, הנגשה של בדיקות דם, רפואת שיניים, הסכמי תרופות, כוח אדם רפואי

פיני בן מויאל:  בכל מרפאה שמנו היום מנהלת שירות שהיא אזרחית עובדת צה"ל, שהתפקיד שלה זה לאתר את אותו חייל שמסתבך ולא יודע לאן ללכת

פיני בן מויאל:  היא מלווה אותו ורואה שהוא יוצא מקצה לקצה, היא גם מבצעת מעקבי היריון

פיני בן מויאל:  שיפצנו כ-100 מרפאות ביחידות הקצה, באותו סטנדרט מקצה לקצה בכלל צה"ל

פיני בן מויאל:  מיקדנו את השנה, שנת 2023, כשנת בריאות הנפש

פיני בן מויאל:       דיברנו על אזור יהודה ושומרון, היכולת לקבל תרופות בפריסה ארצית, רפואה מרחוק, הקמנו מוקד לרפואה דחופה

פיני בן מויאל:  היו לנו תורים במוצאי שבת בביקור רופא, היום חייל יכול לדבר עם רובוט שמשחרר אותו מלהגיע

פיני בן מויאל:  רובוט עם AI מתקדם

אורנה ברביבאי: הרובוט נותן גימלים?     

פיני בן מויאל: הוא גם נותן גימלים

פיני בן מויאל:  הוא יודע לנטר בין דברים שמחייבים הפנייה לרפואה דחופה לדברים אחרים – הוא רואה את ההיסטוריה הרפואית

פיני בן מויאל:  הדבר הזה מתנהל מרחוק וזה עובד מעולה

פיני בן מויאל:  אפשר לראות פה את חווית המטופל לגבי הקפסולות, רפואה מרחוק – אנשים מרוצים מאוד, מגיעים, מקבלים שירות מצוין

פיני בן מויאל:  יש פה תוכנית שהיא מרחיקת לכת

פיני בן מויאל:       דיברתי על מנהלות שירות, ניידות שירות, שירותי דימות, מעקבי הריון

פיני בן מויאל:  יש פה אירוע, אני אומר לכם, הוא בסדר גודל רביעי

פיני בן מויאל:  פעם אחת צה"ל אומר: אנחנו לוקחים אחריות, ויתרנו על היכולת לצאת להפרטה

פיני בן מויאל:  יש את הסטנדרט הנדרש, אתה יכול לראות פה מרופא נשים, רופא עור, אורתופד

פיני בן מויאל:  אתה רואה בכלל צה"ל איך התחלנו את התהליך, בצד שמאל רואים מה היו זמני ההמתנה לרופאים מומחים בצה"ל, מ-29 יום לרופא נשים, 40 יום לרופא עור, באמצע אתם יכולים לראות את הסטנדרט שאנחנו הגדרנו, ראש אט"ל הגדיר יחד עם קצין הרפואה הראשי, כל מה שחורג מהסטנדרט קופץ לנו במערכות, רואים איפה אנחנו נמצאים ביחס למה שקבענו

פיני בן מויאל:  אפשר לראות בגרף שבחלק מהמקומות אנחנו עדיין לא שם

פיני בן מויאל:  ברופא עור, עדיין 23 ימים כשאנחנו רוצים שזה יהיה 21 יום

פיני בן מויאל:  ב-א

פיני בן מויאל: ק

פיני בן מויאל: ג, 26 יום במקום 21 יום

פיני בן מויאל:       הדבר המשמעותי שאפשר לראות שאנחנו עוסקים בו עכשיו זה נושא בריאות הנפש, בעיקר בשער הכניסה

פיני בן מויאל:  אני לא יודע אם בריאות הנפש זו המילה הנכונה, אבל היום, היקף הטיפול בפסיכולוגים בקרב בני הנוער הוא הרבה יותר גבוה

פיני בן מויאל:  הבנות שלי שתיהן חוו סיוע, וגם אני, והיום זה הרבה יותר נפוץ

פיני בן מויאל:  ולכן כשאנשים מגיעים לשער הכניסה, יש היקף הרבה יותר גדול של אנשים – לא יודע אם לקרוא לזה סוג של פסיכולוג – ומרבית הילדים של החברים שלי מטופלים ומקבלים עזרה

פיני בן מויאל:  ולכן מיקדנו את האירוע הזה, בין אם יכולת דיגיטלית וסיוע מרחוק ובין אם יכולת לאפשר למלש"בים – מועמדים לשירות  – לקצר את זמן ההמתנה

פיני בן מויאל:  אפשר לראות גם הפרדה בין לוחמים לתומכי לחימה לחיילים עורפיים

פיני בן מויאל:  וזאת המשימה המשמעותית ביותר שלנו בשנת 2023

חנה דייני: מלשב"ים זה לטיפול?     

פיני בן מויאל: משלב"ים זה חברה שמועמדים לשירות ביטחון

פיני בן מויאל:  יש הרבה מאוד שעונים בשאלון שלהם על כל מיני סוגיות ומצריכים בירור

פיני בן מויאל:  לא בהכרח יש להם סיוע, לא טיפול, הם צריכים לעבור תהליך שמישהו צריך לראות את התיק שלהם ולמיין אותם

פיני בן מויאל:  זה מייצר צביר גדול מאוד של אנשים

פיני בן מויאל:      אם אני סוכם את הרפואה בקצרה, אפשר לראות בצד ימין את מרפא ערבה, את הקפסולות, את הרחבת המענה בביקור רופא – פעם חייל היה מחכה שמונה שעות במוצאי שבת

פיני בן מויאל:  שינו את הפקודות שמי שמקבל גימלים ביום שבת, לא משנה באיזו שעה, זה כולל את יום ראשון

פיני בן מויאל:  הם היו באים במוצאי שבת כי הם רצו שזה יהיה עד יום ראשון בערב

פיני בן מויאל:       הרחבת המענה בסניפי ביקור רופא – זה השתפר דרמטית

פיני בן מויאל:  שיפצנו 117 מרפאות בכלל צה"ל

פיני בן מויאל:  יש 50 מנהלות שירות והגדרנו את הסטנדרטים

פיני בן מויאל:  חוות דעת למשרתים, בסך הכול אפשר לראות אותם, שביעות הרצון גדלה מ-40% ל-62%

פיני בן מויאל:  זה עדיין לא במקום שאנחנו רוצים להיות, אבל אנחנו על המסילה

פיני בן מויאל:  אפשר לראות אפילו את הסגמנט התקשורתי שאנחנו מעודדים, כולל מערכת חכמה

פיני בן מויאל:  לדוגמה, אימא כותבת עכשיו ברשת החברתית שיש בעיה לבן שלה, זה קופץ לנו אוטומטית

פיני בן מויאל:  בשבוע שעבר מצאתי את עצמי מדבר עם שתי חיילות, אחת משיזפון ואחת שמשרתת בצריפין שהייתה להן בעיה בהסעות הביתה

פיני בן מויאל:  וכבר נתנו מענה לשיזפון ביום חמישי הבא עלינו לטובה, וקו 155, שאתמול הייתה כתבה בערוץ 2, מצאתי את עצמי אתמול בערב מדבר עם החיילת שצילמה את הסרטון

פיני בן מויאל:  היא הייתה נורא מבוהלת, אמרתי לי: אל תיבהלי, אני לא רוצה לדעת מה השם שלך, תספרי לי  - - -     

אורנה ברביבאי: אבל איפה המפקדים?     

פיני בן מויאל: לא, רגע, יש פה עניין, חלילה, אנחנו לא מבטלים את המפקדים

פיני בן מויאל:  יש פה עניין של להבין – ותכף אראה לכם את תוכנית ההיסעים – את הבעיה מהעיניים של הלקוח ואז לסדר את זה דרך היחידה

שרה דורון: סליחה, בקשר לרפואה, הצגת פה מצגת עם הרבה שינויים ושיפורים, מה לגבי היקף הרופאים? איך הצלחתם להתגבר ולהגביר את הזמינות? העסקתם יותר רופאים? יש הרי מחסור

מיקי לוי: הוא אמר שזה רופא מרחוק

שרה דורון: חוץ מהרובוטים

פיני בן מויאל: א', קנינו אלפי שעות, הגדלנו את היקף השעות והיועצים בצורה אקספוננציאלית

פיני בן מויאל:  סביר להניח שחייל צה"ל יקבל שירות ממומחה שהוא מומחה עולמי והוא אפילו לא יודע את זה

פיני בן מויאל:  החייל בא ופוגש מילואימניק או בשעות קנויות, בצורה אקספוננציאלית

פיני בן מויאל:  גם רופאים במרפאות – ויכולה לדבר על זה ד"ר מרינה – הגדלנו באופן אדיר

פיני בן מויאל:  המקום היחיד שבו אנחנו מבינים שגם אם נגדיל זה לא יסדר את המענה, זה באירוע ברה"ן (בריאות הנפש)

פיני בן מויאל:  פה אנחנו מבינים שטכנולוגיות מרחוק, כולל חבירה למובילים בעולם בתחום הזה על מנת להנגיש את היכולת לקבל ברה"ן מרחוק לחיילי צה"ל

פיני בן מויאל:  לגבי האירוע הזה, קבלו אמת מידה: כל יום חמישי מתבצעת הערכת מצב בראשות ראש אט"ל, עוברים על הדאטא הזה יחידה-יחידה ואם יש אנומליה באחת היחידות, עושים הערכת מצב, זה נקרא הערכת מצב איכות וחווית השירות, היא קורית כל שבוע

פיני בן מויאל:  אני מזמין אתכם להצטרף ולראות איך זה נראה

פיני בן מויאל:  זה מדהים בעיני

פיני בן מויאל:      הסיפור המשמעותי הוא שבפעם הראשונה יש לנו דאטא

פיני בן מויאל:  לפני שנה, היית שואל אותי: כמה זמן מחכה חייל לרופא? לא הייתי יודע להגיד

פיני בן מויאל:  היום יש לנו דאטא, אומר שוב, לא מושלם, זה נוסע

פיני בן מויאל:  להערכתי במעלה השנה נראה שיפור דרמטי

פיני בן מויאל:  אבל אנחנו מודדים את עצמנו כל שבוע

פיני בן מויאל:  ואיפה שצריך לעשות התאמות, כולל הערכת מצב על "רפואה בשבילך" שראיתם במצגת שהאלוף שלי מקיים פעם בחודש עם כל המר"פים (מפקד רפואה פיקודי) ופורום חשיבה איך לשפר את המענה

מיקי לוי: לפני שאתה עובר למזון, אני מתנצל, אבל חברת הכנסת ברביבאי צריכה ללכת לוועדת כלכלה

אורנה ברביבאי: אני רוצה לשמוע

אורנה ברביבאי:  אני אמתין עוד, תודה

מיקי לוי: בבקשה

מיקי לוי:  חשבתי שאת כבר רוצה ללכת

פיני בן מויאל: בנושא המזון, כמו שדיברתי על נושא הרפואה, זהו אירוע עצום

פיני בן מויאל:  אתם מכירים אותו

פיני בן מויאל:       נסתכל רגע מה קורה בב"אח 900: דיברו על כך שההיגיינה לא ברמה טובה, שהמזון אינו משביע

פיני בן מויאל:  אתם שמעתם פה את הדברים וגם את המלצות המבקר

פיני בן מויאל:  אפשר לראות פה את היקף המטבחים, 377 מטבחים בצה"ל, 500,000 ארוחות כל יום, 190,000 מתכלכלים

פיני בן מויאל:  יש פה את כל הנתונים

פיני בן מויאל:  חבר'ה, זה חתיכת מפעל

פיני בן מויאל:      איך אנחנו מייצרים בדבר הזה סדר? זה אירוע אסטרטגי ואדבר עליו בסוף

פיני בן מויאל:  איך מייצרים סדר שיאפשר לנו לייצר מוצר קצה, שהוא זהה בכל המקומות

פיני בן מויאל:  זה האירוע

פיני בן מויאל:       מה קרה בב"אח 900? כחלק ממהפכת המזון שמוביל אותה קצין הלוגיסטיקה הראשי, יושב איתי כאן אבי שאול, שהוא מוביל את התחום הזה, הוא עובד בזה יום וליל

פיני בן מויאל:  הגדלנו את מנת החלבון

פיני בן מויאל:  יש תוכנית שנקראת "מהפכה במטבח", שאומרת: אנחנו נותנים לחיילים לוחמים והכשרות מנות בשר מוגדלות ואף שתי מנות ביום

פיני בן מויאל:       סידרנו את הסטנדרט להזנה בשטח, אם פעם הייתה יורדת איזה חמגשית, מי שחווה את החוויה הנוראית הזאת, חמגשית שעד שהיא מגיעה לשטח, זה נהיה מיקס אחד גדול של עניינים

פיני בן מויאל:  המשאית שאתם רואים בשקף למעלה נבנתה עבור 13 בא"חים, ביניהם גם ב"אח 900

פיני בן מויאל:  המשאית מאורגנת באופן כזה שהיא מאפשרת להוריד את האוכל בסטנדרט גבוה למטה

פיני בן מויאל:  האוכל לא מתערבב

פיני בן מויאל:  בנוסף, גם לשפר את חווית הסועד בשטח

פיני בן מויאל:  יחידות היו מושכות, היום אנחנו דוחפים את זה להם לשטח

איתן דהן: המשאיות כבר שם?     

פיני בן מויאל: בוודאי, ממזמן

פיני בן מויאל:  זה מאחורינו

פיני בן מויאל:  כל מה שקשור לתנאי היגיינה מתקשר למה שדובר פה על המילואים ואגע בזה בהמשך, אבל זה היה לפרק זמן קצוב ונבנה מטבח חדש

פיני בן מויאל:  גדוד המילואים בדרך כלל עובד עם מטבח אחד

פיני בן מויאל:  שיפצנו את חדר האוכל ביקיר ובמגן דן

פיני בן מויאל:  יצאנו למכרז הדברה ואנחנו עושים ביקורות מערכתיות על הדבר הזה

פיני בן מויאל:       חבר'ה, זה מה שקרה בתחום המזון בשנה האחרונה

פיני בן מויאל:  הקמנו מינהל מזון

פיני בן מויאל:  שמנו 80 טרקלינים במוצבי קצה

פיני בן מויאל:  הרעיון המסדר שלהם אומר את הדבר הבא: אתה חייל לוחם, אני לא רוצה לכייל אותך לשלוש ארוחות ביום שאם אתה לא אוכל אותם, אתה בבעיה

פיני בן מויאל:  יש לך מתקן, שיש בו מכל טוב, שאתה יכול לגשת אליו מתי שאתה רוצה, ולהכין לעצמך לאכול

אורנה ברביבאי: והמש"ק לוגיסטיקה בבסיס?      

פיני בן מויאל: איזה מש"ק לוגיסטיקה?     

אורנה ברביבאי: של היחידה הזאת

אורנה ברביבאי:  אמרת חייל לוחם

פיני בן מויאל: גם יכול

פיני בן מויאל:  כל מי שמשרת במוצב

פיני בן מויאל:  זה מוצבי קצה פלוגתיים שבהם יש חיילים לוחמים

פיני בן מויאל:  חוות הדעת של החיילים על הדבר הזה הן פנומנאליות

פיני בן מויאל:  יש 80 כאלה שמפוזרים ועובדים בכלל צה"ל

פיני בן מויאל:  עשינו הפקת לקחים

פיני בן מויאל:  קראנו לזה "טרקלין 2

פיני בן מויאל: 0", שמענו את הלוחמים והם אמרו לנו: הבאתם לנו ופל בלגי, אנחנו רוצים משהו אחר – זה ברמה הזאת

פיני בן מויאל:  עכשיו אנחנו בונים את טרקלינים 2

פיני בן מויאל: 0, שהרעיון המסדר בו הוא פשוט מאוד: אתה יכול לרדת בכל נקודת זמן, שתיים בלילה חזרת מסיור, יהיו לך מכונות, תעביר כרטיס, תיקח כמה שאתה רוצה

פיני בן מויאל:  יש לך ביטחון תזונתי

פיני בן מויאל:  הדבר הזה עובד בצורה מצוינת, אפשר לראות את זה פה במצגת בכלל הזרועות, כולל חיל האוויר

פיני בן מויאל:        ארוחות הבוקר והערב – שיננו אותם, בדגש על 39,000 לוחמים

פיני בן מויאל:  כשאני אומר לוחם, זה כל מי שמרשת באותה יחידה

אורנה ברביבאי: יחידות לוחמות?     

פיני בן מויאל: יחידות לוחמות

פיני בן מויאל:  זה כולל את מש"ק הלוגיסטיקה ואת מש"קית הת"ש

פיני בן מויאל:  ואפשר לראות פה את הסטנדרט, מארוחת הבוקר, דרך ארוחה "ים תיכונית", אפשר לראות את שביעות הרצון שהיא 86%

פיני בן מויאל:  גם על זה אנחנו לומדים ומשתפרים

פיני בן מויאל:  בחלק מהמקומות זה גם לא קורה

פיני בן מויאל:  אני אומר את זה פה, אנחנו עובדים בזה כל שבוע

פיני בן מויאל:      ארוחות צוהריים מוגדלות – כאן בשקף אפשר לראות, זה בדיוק מה שאמרו החיילים הלוחמים, יש פה המבורגר, חליף טבעוני ושווארמה שמקבלים פעם בשבוע

פיני בן מויאל:  אפשר לראות את שביעות הרצון, זה הולך ליחידות הכשרה, לבא"חים ולגד"סרים

פיני בן מויאל:  יצאנו עם זה, עכשיו אנחנו בתהליך של הפקת לקחים, לא הכול מושלם, שביעות הרצון טובה, יש דברים שצריך להסדיר אותם ברמה ארוכת טווח

פיני בן מויאל:  130 חדרי אוכל בכלל צה"ל בסטנדרט אחיד – מה"בוצ'ר" לריצוף, לתקרה

פיני בן מויאל:  גם באווירת הסועד כשחייל מגיע, הוא ירגיש אווירה הרבה יותר טובה

פיני בן מויאל:       צליאק – מדובר באירוע ענק, זה לסדר את דמי הכלכלה, את גיוון הפריטים, לראות שבסוף משבצים אותם ביחידות ספציפיות ולא מפזרים אותם על כל הצבא, ואז אפשר לתת להם מענה הרבה יותר טוב

פיני בן מויאל:  הרחבנו את המענה ביחידות, העברנו להסעדה והקמנו קהילה

פיני בן מויאל:  רק לפני שבועיים עלתה איזושהי טענה באיזו קבוצת פייסבוק, אני ואבי מנהלים שיח כל הזמן איך לשפר את הדבר הזה

פיני בן מויאל:       חבר'ה, קריית ההדרכה, מי שמכיר את עולם המזון, היה לנו סטנדרט נמוך מאוד-מאוד במשך שנים וזה התיישר

פיני בן מויאל:  כולל ביקורת שלנו, כולל סטנדרט הרבה יותר גבוה, כולל תוספות, כולל סידור עם הקבלן, ולמרות כל מה שאני מראה פה, שלא ישתמע לרגע שאנחנו באיזה "מבסוטיזם" או שנחים על זרי הדפנה, זאת עבודה

פיני בן מויאל:  בחלק מהמקומות, איך אמר הרבי מלובאביץ': אני תמיד שמח, אבל אף פעם לא מרוצה, זאת הדירקטיבה, אנחנו מודדים את עצמנו

פיני בן מויאל:       אפשר לראות בשקף הבא את מה שקראנו לו "מהפכה במטבח"

פיני בן מויאל:  קבלו אמת מידה: בכל המוצבים הפלוגתיים שמנו נגדים

פיני בן מויאל:  הייתה מגיעה פלוגה, אין לה טבח, אז מי מבשל? הרס"פ

פיני בן מויאל:  ואז אתה מוצא סיר של פתיתים על שולחן קק"ל וזאת ארוחת צוהריים

פיני בן מויאל:  שמנו נגדים במוצבי קצה וסידרנו את ארוחות הבוקר והערב, והטרקלינים, וחדרי האוכל, ומודל ההזנה בשטח, ויש גם מענה לאנשי המילואים, יש פה את כל התהליך

פיני בן מויאל:  אתם יכולים לראות בצד שמאל שאנחנו מודדים את עצמנו, עד כמה חיילים מתלוננים עלינו בתקשורת, כמה חיילים מצייצים

פיני בן מויאל:  אפשר לראות איך היינו בהתחלה, הסיגמנט התקשורתי במזון היה 72% שלילי, היום אנחנו עומדים על 80% חיובי ו-20% שלילי

פיני בן מויאל:  ואת כל השלילי אנחנו מנטרים כל הזמן, ומנסים לטפל

פיני בן מויאל:  ברקע, עובדים על עבודה אסטרטגית בתחום המזון – איך לייצר מצב שבו עוברים לתפריטים סדורים, בחלק מהמקומות מפעלי מזון בראייה הוליסטית

פיני בן מויאל:  ואפשר לראות פה את העלייה בשביעות הרצון מ-45% ל-65%

פיני בן מויאל:   וחבר'ה, בואו נסדר לכם את אמות המידה, בסוף מדובר בצה"ל

פיני בן מויאל:  במקומות שיש עכשיו איזושהי אנומליה, מגיעה יחידה, לא רוצה לציין את שמה, עד לאלוף שלי, ראש אט"ל, ומסיימים לאנשים תפקיד, כולל מפקד החטיבה

פיני בן מויאל:  זה קרה אך לפני חודש

פיני בן מויאל:  זאת עבודה

פיני בן מויאל:  אנחנו על המסילה

שרון ניר: אולי קצת התייחסות לנושא תשתיות, בעיקר המוצבים ביהודה ושומרון?     

פיני בן מויאל: תנאי מחייה ותשתיות, בסעיף 4, קודם כל שנקבל אמת מידה, צה"ל במבצע שובר גלים הכפיל את הסד"כ שלו

פיני בן מויאל:  יש בית שיש לו תפוסה, ועכשיו הוא מכפיל את התפוסה וזה לאורך זמן

פיני בן מויאל:  מה שעשינו פה הוא שפעם ראשונה נתנו – מה שנקרא, פעולה דחופה מעצור – מענה

פיני בן מויאל:  בחלק מהמקומות נתנו שכירויות, אוהלים מתנפחים, טכנולוגיות חדשות וכולי

פיני בן מויאל:      אני רוצה להראות שלושה דברים, אני רוצה להראות מה קרה בבא"ח 900, יש לנו שישה בא"חים בצה"ל, יש שלושה במצב מעולה, שלושה במצב פחות

פיני בן מויאל:  על שניים מתוך השלושה יש תוכנית אסטרטגית שנקראת "מהלכי שוה"ם" – שיווק והעתקת מחנות

פיני בן מויאל:  בדרך כלל התוכנית עבדה על מרחבים במרכז הארץ, כשפינתה מחנות במרכז הארץ ובנתה – וכמו שאמר פה איתן ובצדק, מי נהנה מזה? חיילים עורפיים

פיני בן מויאל:  ראש אט"ל באומץ רב, ביחד עם מפקד זרוע היבשה, הגיעו להחלטה שזה נגמר

פיני בן מויאל:  ואנחנו מפנים עכשיו משאבים לבא"חים

פיני בן מויאל:  שני בא"חים נמצאים עכשיו על המסילה לשיווק והעתקת מחנות

פיני בן מויאל:  זה במשא ומתן ולא נכנס לזה

פיני בן מויאל:  משרד האוצר נמצא בתוך הסיפור הזה

פיני בן מויאל:  זה אמור להביא היקפים גדולים מאוד של כסף לשני הבא"חים האלה בעתיד הקרוב

שרון ניר: איזה בא"חים?     

פיני בן מויאל: קציעות והר קדם

פיני בן מויאל:  גבעתי ונח"ל, ערד וקציעות

פיני בן מויאל:       בא"ח 900 קיבל את המענה הבא: מתקני הצללה, 70 מזגנים, תאורה, תשתיות, אפשר לראות את כל מה שכתוב בשקף

פיני בן מויאל:  אגב, זה לא קשור לביקורת, אלא זה תוכנן מבעוד מועד

פיני בן מויאל:  בשנת 2023 בא"ח 900 אמור לקבל מענה בסביבות 50 מיליון שקל בתוכנית זרועית

פיני בן מויאל:  תוכנית שאומרת שכל שנה נוגעים בבא"ח אחד

פיני בן מויאל:  כל שנה נוגעים ביחידת הכשרה אחת

פיני בן מויאל:  אנחנו עכשיו עושים עבודה על 460 ועל בה"ד 1

פיני בן מויאל:  שנה הבאה נוגעים בבהל"ג

פיני בן מויאל:  יש תוכנית רב שנתית

פיני בן מויאל:      האם היקפי ההשקעה בתשתית הם בהלימה למה שצריך? לא

פיני בן מויאל:  כן יש כוונה ב"תר"ש+1" שממש עכשיו אנחנו עובדים עליו, להכניס אלמנט הרבה יותר גבוה של תשתיות, בדגש על יחידות לוחמות

פיני בן מויאל:      "קו המגע" – פרויקט שהתחלנו לפני שלוש שנים

פיני בן מויאל:  הרעיון המסדר שלו פשוט מאוד: 105 מוצבי קצה בצה"ל, לוקחים אותם ועושים להם extreme makeover

פיני בן מויאל:  אנחנו נופלים על מוצב, מפרקים אותו מצד לצד, החל מהש"ג, כבישים, החלפת מבנים

פיני בן מויאל:  אגף הטכנולוגיה והלוגיסטיקה מוביל את הפרויקט

פיני בן מויאל:  רתמנו את כלל השחקנים, את אכ"א, את אגף תקשוב, את הפיקודים המרחביים וגם את אג"ת ואת היועכ"ל

פיני בן מויאל:  יש סטנדרט איך זה נראה ובמה נוגעים

פיני בן מויאל:       שקף הבא, בתמונה רואים איך פעם היו נראים מבנים

פיני בן מויאל:  יש פה מבנים יבילים שלדעתי הם משנות ה-50

פיני בן מויאל:  כשאתה מרים את המבנה היביל מתפרקת לו הרצפה

פיני בן מויאל:  בנינו תוכנית שהיא תוכנית רב שנתית שמדברת על מצב שאנחנו כל שנה לוקחים על פי מודל את המוצבים שהמצב שלהם הוא הגרוע ביותר בהתחלה, נופלים עליהם, מסדרים אותם מצד לצד

פיני בן מויאל:  ובמהלך של חמש שנים מסיימים את כל המוצבים בצה"ל ואז חוזר חלילה

פיני בן מויאל:       בתמונה מוצב באחד הפיקודים, במבט מהאוויר אתה יכול לראות איך הוא נראה ואיך הוא היה נראה לפני זה

פיני בן מויאל:  זה אומר שמכינים מבנים, אנחנו בונים אותם בעצמנו, במקום אחורי

פיני בן מויאל:  באים, מרימים מבנה ישן, מחברים מבנה חדש

פיני בן מויאל:  מסדרים את כל המתקנים

פיני בן מויאל:       בשקף אפשר לראות, מכבישים, מעברי דרך, נוגעים במטבחים, בחדרי האוכל, בתשתיות המטבח, במגורי החיילים, במזגנים

פיני בן מויאל:  עד עכשיו סיימנו 42 מוצבים מתוך 105, כשאלה היו המוצבים במצב הגרוע ביותר

פיני בן מויאל:  אבל אנחנו בשנתיים-שלוש הקרובות, מטפלים, לדוגמה, מתוך המוצבים שמטפלים בהם ב-2023, בפיקוד המרכז, כמעט עשרה מהם אלה מוצבים שקולטים מילואימניקים, זה בליין הקרוב, ולכן מנהלים את זה באופן דיפרנציאלי

פיני בן מויאל:  יש פה 115 מוצבים

פיני בן מויאל:  תשאל עכשיו ביחידות קצה, מה הבשורה הכי משמעותית? זה זה

פיני בן מויאל:  מה אני רוצה להגיד? יש פה תוכנית רב שנתית, היא מתוקצבת, היא בשיתוף פעולה, מביאה אפקט גבוה מאוד

פיני בן מויאל:  זה אומר שהיקף המוצבים שלנו הוא פחות או יותר 50% במצב טוב, היתר במצב בינוני-טוב, אבל אנחנו ממש עושים ניתוח לכל מוצב

פיני בן מויאל:  אפשר לראות פה תמונות ממה שנעשה והאפקט המצרפי הוא אפקט מצוין

פיני בן מויאל:       זה מה שהשקענו בפיקוד מרכז עם שובר גלים, קרוב ל-40 מיליון שקלים שהושקעו בשביל לספוג את קליטת הסד"כ ומיד הנחנו את התשתית למענה לחורף

פיני בן מויאל:  זה קרה, אתם מכירים את האירוע הזה, הוצאה של יחידות משכירויות, בחלק מהמקומות היו לנו גדודי מילואים שבישלו שני גדודים במטבח אחד

פיני בן מויאל:  עשינו הפרדה

פיני בן מויאל:  וגם הסדרת קו התפר, יש לנו מוצב שאנחנו חונכים עוד שלושה שבועות

פיני בן מויאל:  ובאזור דרום הר חברון ותיאום עם פיקוד המרכז, בגלל שינוי הפרופיל בפיקוד, הדבר הסתדר לדעתי בשלושה חודשים, הוא כבר מסתדר, אבל הוא בצורה הדרגתית כי יש פה גדילה משמעותית של הסד"כ

פיני בן מויאל:       בשקף הזה – זו האסטרטגיה של התשתיות ביבשה

פיני בן מויאל:  אפשר לראות איך אנחנו נוגעים כל שנה בבא"ח אחד ובבה"ד אחד

פיני בן מויאל:  מחנות אימונים, יש לנו 50-50, 50 במצב מעולה, 50 במצב פחות טוב

פיני בן מויאל:  גם על זה יש תקציב וברגע שיאושר תקציב מדינה נוכל לצאת לעבודה

פיני בן מויאל:  לצערי כרגע אנחנו לא יכולים

פיני בן מויאל:  ויש לכם פה ממש תוכנית, בצד שמאל רואים מה מתוכנן בבא"ח כפיר ב-2023, 35 מיליון שקלים השקעה

פיני בן מויאל:      ציוד – השקף מתייחס בעיקר לאנשי המילואים

פיני בן מויאל:  בנינו תוכנית שנקראת "בטעם טוב", בנינו ליין שאומר שכל איש מילואים שמגיע לתעסוקה, מחליפים לו את הנעליים, נותנים לו מדים חדשים, הגדוד מקבל שני כלי רכב

פיני בן מויאל:  זה 400 זוגות מדים, תגבור תקצוב מזון, תגבור תקציב ציוד וערכת קליטה

פיני בן מויאל:  זה לא היה בגדודים שהגיעו לתגבור שובר גלים אלא בגדודים שנכנסים תעסוקה מבצעית

פיני בן מויאל:  עד עכשיו נתנו מענה ל-86 גדודים ו-39 פלוגות

פיני בן מויאל:  תגברנו בהסעדה

פיני בן מויאל:  אפשר לראות את הדבר הזה בשקף

פיני בן מויאל:      שקף הבא, צה"ל יצא לרכש מידי של רכבי מיגון, זה דובר פה

פיני בן מויאל:  הבאנו כמות גדולה מאוד של טנדרים בשביל לתת מענה לגדודי המילואים שנכנסים עכשיו לתעסוקה בפיקוד המרכז

פיני בן מויאל:  ראש אט"ל עסק בזה אישית עם מפקד הזרוע והגיעו עד סגן הרמטכ"ל ומנכ"ל משרד הביטחון

פיני בן מויאל:       היסעים – אתם זוכרים את התמונות של חיילים שמתפוצצים על תחנות מרכזיות? אנחנו בעבודה על זה, גם פה יש לנו מדי פעם באגים

פיני בן מויאל:  מיליון נוסעים פחות ביחס ל-2019 בתחבורה ציבורית

פיני בן מויאל:       בשקף הבא – הקמנו חניונים ויש שתי אפליקציות שרצות ברקע, אחת חוסכת לא מעט כסף שאותו אנו משקיעים בהיסעים ללוחמים

פיני בן מויאל:  190 מיליון שקל בשנה הקודמת עבור הסעת לוחמים עד הבית באמצעות אפליקציית שאטל

פיני בן מויאל:  יש לנו מה להשתפר בזה, אבל בסך הכול המצב הוא הרבה יותר טוב ממה שיצאנו, אתם יכולים לראות את שביעות הרצון

פיני בן מויאל:      כל הדבר הזה יושב על מחלקה שהוקמה אצלנו שנקראת איכות וחווית שירות, ממש כמו באזרחות, יחידה שמנטרת, בודקת ומדברת עם האנשים; מבצעת הערכות מצב שבועיות, ניהול של הדבר הזה, מוקדי שירות

פיני בן מויאל:       בשקף הזה אתם רואים את הדברים שאנחנו הולכים לגעת בהם ב-2023: לסדר את אסטרטגיית המזון; בהיסעים אנחנו ממשיכים לעבוד; ברפואה ראית, מענה באזור יהודה ושומרון, בריאות הנפש, שער הכניסה לצה"ל; בינוי ותשתיות, אנחנו נמשיך בפרויקט קו המגע וניכנס לתר"ש (תוכנית רב שנתית) של הבא"חים, וגם מתחילים לטפל בציוד והלבשה של החיילים

פיני בן מויאל:  יש פה עבודה אסטרטגית שאנחנו עובדים עליה שנה

פיני בן מויאל:  אנחנו לא מושלמים, אבל אנחנו יודעים לאן אנחנו רוצים ללכת

פיני בן מויאל:  ולדעתי האלוף, מישל ינקו, מוביל פה לא פחות ממהפכה בשנה האחרונה ואני גאה להיות חלק ממנה

פיני בן מויאל:  האם הכול מצוין? עדיין לא

פיני בן מויאל:  האם יש מה לעשות? בוודאי

פיני בן מויאל:  דברים על הביקורת? למדנו ממנה המון, ונמשיך להשתפר

מיקי לוי: תודה רבה

מיקי לוי:  לפני שאני מעביר את רשות הדיבור לחברי הכנסת, אחד היועצים שלי, גיא, הוא מ"פ במילואים

מיקי לוי:  הוא הולך חמש-שש פעמים בשנה

מיקי לוי:  תמיד יש לו איזשהו סיפור

מיקי לוי:  ואני רוצה להתייחס לעניין הזה שבעבר – אחוז אחד מילואים, לא ניכנס למספרים – גם בצבא היה איזשהו טיפול בהכרה חברתית במדינת ישראל

מיקי לוי:  נתנו להם אפשרויות כאלה

מיקי לוי:  אני סתם אומר, אזרח ותיק, יש לו איזשהם פריווילגיות, צריך לאמץ עוד פעם את מערך המילואים, לעשות משהו

מיקי לוי:  אני זוכר את זה, מילואים, מילואים, מילואים, כולנו היינו חשופים, פתאום זה נעלם

מיקי לוי:  צריך איזושהי עבודה להכרה חברתית ולפיצוי כלל חברתי

מיקי לוי:  אני לא מצפה לתשובה, אני רק זורק את זה, זה מפריע לי, מפריע לי מאוד

מיקי לוי:  הילדים שלי עושים מילואים, לפחות אחד עם היום

מיקי לוי:  גיא הולך כל הזמן

מיקי לוי:  משהו

מיקי לוי:  שמתי את זה, אני לא יודע אם יש לכם תשובות

מיקי לוי:  זה מפריע, מאוד מפריע לי כאזרח במדינת ישראל

מיקי לוי:       חברת הכנסת ברביבאי, בבקשה

אורנה ברביבאי: תודה רבה

אורנה ברביבאי:  קודם כל זה מרשים מאוד מה שהוצג כאן

אורנה ברביבאי:  טוב עשה צה"ל שבחר להתייחס לעניין בכללותו ולא רק ספציפית לבא"ח כפיר

אורנה ברביבאי:  הייתי קצינת שלישות פיקוד מרכז כשהוחלט על הקמת חטיבת כפיר, וחלק מההתלבטויות היו האם צה"ל יוכל להכיל עוד בא"ח באופן מיטיבי לחיילים

אורנה ברביבאי:  אין לי ספק שיש הערות והנקודות שעלו כאן הן חשובות, אבל אני רוצה להסתכל על זה קצת בתמונה יותר רחבה, ובצדק אמרת ודיברת היושב-ראש, על הנושא בהקשרים של צבא-חברה, האופן שבו מתייחסים למערך המילואים, אבל זה נכון בכלל

אורנה ברביבאי:  אנחנו רואים סדר גודל של 50% מהמלש"בים שלא מתגייסים

מיקי לוי: גם האופן שהחברה מתייחסת לצה"ל

אורנה ברביבאי: לגמרי

אורנה ברביבאי:  אנחנו רואים את נתוני אמון הציבור בצבא

אורנה ברביבאי:  ואני חושבת שכשמסתכלים על זה, הממשק של אזרח מול הצבא מתחיל קודם כל באופן שבו הצבא מקבל את פניו

אורנה ברביבאי:  וזה לא עניין של מה בכך להגיד: אנחנו מתעסקים עכשיו במשימה האופרטיבית המבצעית ושאר הדברים נסתדר תוך כדי תנועה

אורנה ברביבאי:  הרבה מאוד לאורך השנים לא קיבלו מענה מלא

אורנה ברביבאי:  נכנס עכשיו רמטכ"ל חדש לתפקיד

אורנה ברביבאי:  טוב יעשה אם יאמץ את התוכנית הזו של אט"ל

אורנה ברביבאי:  לא דיברתם פה במונחים של תקציב, אבל שיושקע תקציב, שתהיה לו ודאות, זה קצת קשה כשאין תקציב למדינה להבטיח ודאות לנושא הספציפי הזה, אבל צריך להיות תקציב צבוע שייתן מענה

אורנה ברביבאי:       פיני, היית הוגן להגיד שאתה מציג את מה שנעשה, אבל אתה יודע שיש פערים עוד הרבה יותר גדולים

אורנה ברביבאי:  והציבור, מגלה אפס סובלנות לפער בזה שאין ארוחה חמה, שרופא לא בדק את החייל או החיילת בזמן

אורנה ברביבאי:  גם אם הצגת תוכנית נפלאה, בסוף, זה נגמר על הפרט האחד שהחיילת או החייל שלא קיבלו מענה – בריאותי או תזונתי או ברמה ההיגיינית

אורנה ברביבאי:  אני חושבת שלפי מה שתיארת פה בנושא הרפואה, זה נראה שזה באמת נמצא במקום שזה תופס תאוצה, הטכנולוגיה גם עוזרת וטוב שכך

אורנה ברביבאי:  מזון, לדעתי עדיין יש פער באופן של הפניות שמגיעות אלי; ובעיקר התשתיות, ואם לא ייעשה פעם אחת ולתמיד, תיעשה עבודה מתוקצבת שפותרת את הבעיות

אורנה ברביבאי:       גם במינוי כקצינת שלישות פיקוד מרכז לא היה מוצב שלא הייתי בו, וחלק מהמוצבים נראים אותו דבר גם בחלוף הרבה מאוד שנים

אורנה ברביבאי:  צריך לעשות כל מאמץ כשחייל כשמגיע, יש לו את התנאים ההכרחיים, לא רוצה להגיד מנמליים, הסבירים לתפקוד

אורנה ברביבאי:  ולמרות שנאמר פה: לוחמים, לוחמים, לוחמים, בסוף אני רוצה לדבר על זה שכל חייל באשר הוא, בוודאי יחידות לוחמות, יש מדרג זה נכון, לא דומה חייל שמשרת בקריה שהולך הביתה כל יום לחייל או חיילת במוצב, אבל צריך לעשות כל מענה כדי לצמצם את הפער

אורנה ברביבאי:  זה יחזק את אמון הציבור וזה יאפשר למי שכן מתגייס, להוקיר בתחושת ההוקרה והאופן שבו החברה מתייחסת ובוודאי הצבא מתייחס לשירות שהוא מבצע, באופן שנכון שכחברה נתייחס

אורנה ברביבאי:      תודה על העבודה ויישר כוח גם לראש אט"ל, באמת מרשים

מיקי לוי: תודה רבה

מיקי לוי:  בבקשה, חברת הכנסת שרון ניר

שרון ניר: תודה אדוני היושב-ראש

שרון ניר:  אני רוצה להודות לך כי אני חושבת שלהחזיר את הנושא החשוב מאוד הזה לקדמת הבמה, שזה באמת נושא בעל הקשר הרבה יותר רחב, זה נושא שעוסק בצבא, במיקומו בחברה הישראלית, זה לא נוגע רק לתשתיות, שזה בעצם מזון, רפואה וכל הדברים החשובים שאנחנו מדברים עליהם שהם בסוף קובעים את התוצאה

שרון ניר:  זה נושא שמדבר בסוף על איך אנחנו יודעים להבטיח את מי שמבטיח את שלומנו ואת קיומנו, וזה נושא חשוב מאוד

שרון ניר:       לדעתי הביקורת הזו דקרה בדיוק בנקודות החשובות, ואני שמחה על העבודה שמתבצעת בצבא

שרון ניר:  אבל אני רוצה להגיד דבר אחד בהקשר הרחב יותר: מסתכלים על 2050 ורואים שאחד מתוך שניים יתגייסו

שרון ניר:  מסתכלים על אנשי המילואים ומבינים שאלה שהולכים להיות מילואימניקים ולשרת בצבא זה לא רוב העם, זה לצערי אחוזים שהולכים ופוחתים, וזה אלה שלפעמים מכונים גם הפראיירים

שרון ניר:  ואני אומרת שבסוף זה גורם לנו, למי שיושב כאן, ובטח לרשויות הצבא, שהם קובעי התוצאה, להבין שכל הנושא הזה שזה הקיום, בסדר? אל מול דברים מאוד-מאוד חשובים שהצבא עושה בתקציב שלו שזה התעצמות ומוכנות, וזה ברור לי שזה הכי חשוב – אבל הנושא של הקיום חייב לקבל פוקוס - - -     

פיני בן מויאל: שינינו את הנושא הזה, זה לא נקרא יותר קיום, זה נקרא איכות וחווית השירות

שרון ניר: איכות וחווית השירות, אני מקבלת וזה מעולה, ואני חושבת שבאמת עושים פה עבודה מדהימה

שרון ניר:  אני חושבת שהנושא הזה צריך לקבל זרקור ומשנה תוקף

שרון ניר:  היות ואני מכירה היטב את הצבא, ואני יודעת שהתשתיות במוצבים, ואני מסתכלת ואני רואה לנגד עיני עכשיו את המוצבים ביהודה ושומרון שכולנו מכירים אותם וזוכרים אותם היטב ואני מבינה שזה קשה מאוד לתחזק את זה

שרון ניר:  צריך להבין שהסיפור של תחזוקת הנושא לא יכול עוד להסתפק בתושייתו של המפקד – שאף גם המבקר ציין פה שהמפקד תמיד, זה ציינו לטובת המפקד

שרון ניר:  חייבים לעשות משהו שהוא יותר מטפל בתשתיות בצורה ראויה, מטפל בנושא של תשתיות, תזונה ורפואה לחייל

שרון ניר:      אני רוצה להדגיש את קובעי התוצאה, את 39,000 האלה שהדגשת אותם

שרון ניר:  בסוף, הלוחמים ואנשי המילואים הלוחמים וכמובן כל המעטפת שתומכת אותם, הם האנשים שימשיכו להגיע ולעשות

שרון ניר:  דווקא זה יוצר עלינו חובת יתר לתת להם את כל מה שמגיע להם, כי הם גם פחות יקטרו, הם פחות יספרו, ואנחנו צריכים להיות אלה שעושים מאמץ להגיע אליהם, ומגיעים אליהם, ונותנים להם את כל המעטפת הראויה

שרון ניר:       תודה רבה

שרון ניר:  ובאמת יישר כוח על העבודה המדהימה הזו

שרון ניר:  אני באמת יודעת שראש אט"ל ואתם שלוחו ושגריריו עושים עבודה שהיא ממנפת, אבל צריך תמיד להשיג את התחנה הבאה קודם לכן לפני שזה מתפרץ עלינו ברשתות ובכל מיני מקומות כאלה

שרון ניר:  תודה לכם

מיקי לוי: בהמשך להערה של אחד מתוך שניים ב-2050, זו בעיה של יושבי הבית הזה

מיקי לוי:  הם עושים את העבודה, אנחנו לא עושים את העבודה

מיקי לוי:  בבקשה, חבר הכנסת טור פז

משה טור פז: תודה רבה על ההצגה המרשימה

משה טור פז:  אני רוצה לגעת בשתי נקודות

משה טור פז:  ראשית, סגן אלוף קמינסקי, עדיין, גם בשבועות אלה, מגיעות אלינו תלונות של חיילים בנושא רפואה בצה"ל

משה טור פז:  זה נושא ארוך שנים שכולנו, גם אני כמשרת הרבה מאוד שנים, נתקלנו בו

משה טור פז:  עדיין בעיקר ההתייחסות היא למענה המידי

משה טור פז:  כלומר, מה קורה לחייל או לחיילת שעכשיו התפרץ אירוע, מה יודעים המפקדים לתת

משה טור פז:  אתן דוגמה מהשבועות האחרונים: חיילת מעיר הבה"דים, לא מבסיס נידח אי שם, מתפרצת לה מחלת עור, היא מגיעה לבית חולים סורוקה שזה קרוב, המפקדת משאירה אותה לבד ועוזבת

משה טור פז:  אחר כך מסתבר שנתנו לה את הטיפול הלא נכון ביחידה

משה טור פז:  שורה של אירועים

משה טור פז:  נכון, הצבא גדול, עם הרבה מאוד אתגרים, אבל עדיין התלונות שמגיעות בתחום הזה, עדיין ממשיכות להגיע אלינו לנבחרי הציבור

משה טור פז:  אני מקווה ומאמין שמה שראינו כאן הוא תהליך שנראה את התוצאות שלו גם כמו שהם מגיעות אלינו

משה טור פז:       אדוני היושב-ראש, נקודה שנייה, והיא אולי הנתון שהוצג פה והוא אולי הנתון המדאיג ביותר: אם יש משהו שאנחנו לא יכולים להשלים איתו, זה אחוזי ההתייצבות של המילואים

משה טור פז:  כשהייתי מג"ד במילואים ומשרת 23, 27 שנים במילואים, הנתון שמוצג פה שחוזר על עצמו בדוחות – גם לי יש יועץ שמשרת היום כקצין במילואים – 70% התייצבות, זה נתון משברי

משה טור פז:  אומר עכשיו משפט קשה, הגשתי עליו גם בקשה דחופה לדיון, השבוע - - -      

מיקי לוי: כמה בסיבוב האחרון שהיית?      

גיא לוי: הממוצע בגדוד, בחטיבה היה 50%

משה טור פז: 50%, יפה

משה טור פז:  הנתון הזה חופף לנתונים שאני מכיר מגדודי המילואים, כולל הגדוד שפיקדתי עליו, ששם המצב הוא יותר טוב

משה טור פז:  אנחנו מקבלים כאן דיווחים מהשנה האחרונה, כיושב-ראש שדולת המילואים בכנסת הקודמת, שוב ושוב, אחוזי ההתייצבות למילואים, בעיקר של החיילים הצעירים בשנות ה-20 שהם רוב מניין גדודי המילואים היום, הם בירידה, שלא לומר בצלילה

משה טור פז:  כיושב-ראש גם של שדולת הסטודנטים, השורה התחתונה היא מה שאנשי המילואים והמפקדים באים אלינו ואומרים: אנחנו לא יודעים לתת לחייל המילואים היום מעטפת, לא באזרחות ולא בצבא

משה טור פז:  זה אומר שבסוף מי שמגיע, הוא גם עושה יותר ימי מילואים כי הוא מחפה

משה טור פז:  הגעתי למצב שקציני מילואים אומרים לי: אני עושה משמרות של חיילים כי שחררתי או ברחו לי החיילים שלא הגיעו

משה טור פז:  זה משבר אמיתי, הוא לא קודם, הוא עכשיו

משה טור פז:  בקיץ האחרון ביקשתי מיושב-ראש שדולת המילואים השני, יואב קיש, היום שר החינוך, לקיים דיון דחוף בעניין, לצערי משיקולים פוליטיים נבחר לא לעשות את זה

משה טור פז:  היום הקואליציה, אז הייתה האופוזיציה, בחרה לא להביא את הנושא הזה לכנסת

משה טור פז:  אנחנו כאן בכנסת חייבים לתת את דעתנו על הנושא הזה

מיקי לוי: 	תקימו שדולה

משה טור פז: היא כבר בהקמה

משה טור פז:  אתה יודע שאני יושב-ראש שדולת המילואים ויושב-ראש שדולת הסטודנטים, זה פוגש אותי משניהם

משה טור פז:  חברים, אנחנו פוגשים כרגע בצה"ל שבמשבר הזה, ככל שאני מתרשם, עוד לא שם

מיקי לוי: תודה רבה

מיקי לוי:  לפני שאחזיר את רשות הדיבור לצד הזה יש עוד שביקשו לדבר

מיקי לוי:  העמותה למען משרתי המילואים, עו"ד אסף, בבקשה

אסף סנדרוביץ: שלום, שמי אסף סנדרוביץ' מהעמותה למען משרתי המילואים

אסף סנדרוביץ:  אני רוצה להתייחס בדברי לשתי נקודות עיקריות

אסף סנדרוביץ:  הנקודה הראשונה, ערך שירות המילואים, והנקודה השנייה היא השרות הפיזי של המילואים

אסף סנדרוביץ:      אנחנו מבינים היום שלבוא למילואים זה לא דבר פשוט, זה דבר קשה מאוד

אסף סנדרוביץ:  ואנחנו רואים את זה מהדוח שהסביבה מאוד מאתגרת אותנו

אסף סנדרוביץ:  אם בעבר תעסוקה מבצעית הייתה פעם בשלוש שנים, היום, מאז מבצע שובר גלים, אנחנו יורדים לפעם בשנתיים וגם פעם בשנה

אסף סנדרוביץ:  הדבר הזה יוצר עומס על המ"פ, על המג"ד, בחיים האזרחיים שלו

אסף סנדרוביץ:  וכשאני אומר על החיים האזרחיים שלו, זה בא בבית וגם בעבודה

אסף סנדרוביץ:  אמר פה חייל מילואים: המעסיק עושה לי פרצוף כשאני יוצא למילואים

אסף סנדרוביץ:  והמעסיקים היום – לא יודע אם אתם יודעים את זה – מסבסדים את צה"ל

אסף סנדרוביץ:  במה אני מתכוון שהם מסבסדים? היום חייל המילואים כשהוא יוצא למילואים, כשהמעסיק משלם לו, הוא משלם לו את שכר הברוטו ולא באמת את ההוצאות האמיתיות שיוצאות לו מהכיס לממן את החייל המילואים ועל זה אנחנו כעמותה נעבוד

אסף סנדרוביץ:       דבר נוסף שאנחנו עובדים עליו זה הנושא של התעסוקות המבצעיות

אסף סנדרוביץ:  היום בחוק המילואים תעסוקה מבצעית היא פעם בשלוש שנים

אסף סנדרוביץ:  הצבא עומד לבקש להוריד את זה לשנתיים

אסף סנדרוביץ:  ואנחנו דורשים פה מהצבא שייתן מענה עוטף ופתרונות שהדבר הזה לא רק יפגע, אלא יוריד את כמות אנשי המילואים כפי שעלה פה מחברי הכנסת

אסף סנדרוביץ:       הערך השני שאני רוצה לדבר עליו זה הנושא של השירות הפיזי

אסף סנדרוביץ:  אמרנו שאיש מילואים שאומר כך: כל כך קשה לי להגיע למילואים, בבית כועסים עלי, בעבודה עושים לי פרצוף, אז עד שאני מגיע למילואים וכל הסביבה אומרת לי – מה אתה מגיע מילואים? אני עושה 100 ימי מילואים בממוצע בשנה ואני שומע את זה בסביבתי: מה, אתה עדיין הולך למילואים? אז כן, אני עדיין הולך למילואים

אסף סנדרוביץ:  אבל יש כאלה אנשים שהולכים למילואים ואז פוגשים תנאים לא ראויים ואנחנו רואים את זה בדוח

אסף סנדרוביץ:  זה יכול לבוא בהיבט ההיגיינה, זה יכול לבוא לידי ביטוי במזון, וכשאני אומר מזון זה איכות, כמות והשירותים

אסף סנדרוביץ:  אנחנו חייבים לשים על זה דגש ולוודא שאיש המילואים שמגיע למילואים מקבל את כל המעטפת הנכונה

אסף סנדרוביץ:       אני לא יודע אם אתם זוכרים מה היה בבה"ד 16 בצריפין של פיקוד העורף לפני שנתיים-שלוש, שמענו דברים איומים שקורים שם לחיילי מילואים, אם זה עכברים ואם זה תשתיות והיגיינה

אסף סנדרוביץ:  הדבר הזה נפתר בזה שהם עברו לבסיס אחר

אסף סנדרוביץ:  אנחנו מבקשים שהצבא ייתן על זה את המענה, ושאיש המילואים לא יגיד לעצמו: גם קשה להגיע למילואים וגם אני פוגש תנאים לא ראויים

אסף סנדרוביץ:  אני שומע אנשי מילואים שאומרים: אני מרגיש שמזלזלים בי

אסף סנדרוביץ:  אנחנו לא רוצים שזה יהיה כי אנחנו רוצים לעלות את כמות אנשי המילואים שמגיעים

אסף סנדרוביץ:       לסיום, דיברתי על ערך השירות של המילואים, דיברתי על השירות הפיזי, ומשפט אחרון: אנחנו חייבים להבין, אין למדינת ישראל עוד כזאת אוכלוסייה שתורמת בכאלו היקפים מבחינה אישית ומשפחתית כפי שתורמים אנשי המילואים

אסף סנדרוביץ:  חשוב לזכור את זה

מיקי לוי: תודה רבה לך

מיקי לוי:  הדברים שנאמרו כאן לגבי כוח אדם אנשי מילואים בכלל, בהחלט נותנים איזשהו מבט חיובי לעתיד

מיקי לוי:  שמענו את זה על שיפור מקצה לקצה, זה היה מרשים מאוד

מיקי לוי:  אני מקווה שזה יבוא גם לידי ביטוי

מיקי לוי:  יהיה מעניין מאוד לקבל ממך בעוד שנה, חצי שנה, מכתב כדי לראות איזשהו רקע כללי מה קורה, לא דברים ספציפיים, איזה מייל

מיקי לוי:  אני אודה לך

עידית שפרן גיטלמן: אפשר להתייחס?     

מיקי לוי: בבקשה, רק הציגי עצמך

עידית שפרן גיטלמן: ד"ר עידית שפרן גיטלמן, המכון למחקרי ביטחון לאומי-INSS

עידית שפרן גיטלמן:  בהמשך לדברים שאמרה פה חברת הכנסת ברביבאי, אני מתעסקת הרבה בעניינים של צבא וחברה, אני רוצה לקשר את זה טיפה לסיפור של אמון הציבור

עידית שפרן גיטלמן:      אנחנו שואלים הרבה פעמים על אמון הציבור ככלל, אבל כשאנחנו שואלים ויורדים למטה לבדוק איפה בדיוק הציבור מטיל ספק או מביע אמון נמוך יותר, הסיפור בטיפול בפרט תמיד תופס מקום מאוד משמעותי

עידית שפרן גיטלמן:  פחות משליש הציבור, ובגילוי נאות אני מסתמכת על הנתונים של המכון הישראלי לדמוקרטיה – דיברת על הטיפול בבעיות נפשיות: פחות מ-20% מהציבור חושב שהטיפול בבעיות הנפשיות היא משביעת רצון

עידית שפרן גיטלמן:  זה כמובן לא אומר שמה שהציבור חושב זה בהלימה מלאה לשטח, אבל אני חושבת שצריך לקחת את זה לתשומת הלב

עידית שפרן גיטלמן:       אתה דיברת על הסגמנט התקשורתי, ולא סתם דיברת עליו, אנחנו יודעים שהיום בעידן הרשתות והטוויטר, גם כתבים צבאיים וגם כל מיני אנשים מטעם, שהיום הגישה אליהם היא הרבה-הרבה יותר קלה ממה שהיה פעם, ולכן כל זבוב במרק הופך להיות ציוץ בטוויטר

עידית שפרן גיטלמן:  אני מעלה את זה כי בשיחות שלי עם חיילים ומפקדים, ואולי בהמשך למה שאמר פה חבר הכנסת טור פז, הסיפור של הליך הטיפול בתלונה, נאמר פעם ועוד פעם במפורש שכאשר צחי דבוש מצייץ, הטיפול בתלונה הוא מידי, וכאשר התלונה עוברת למפקד, לפעמים משך הטיפול הוא פי כמה וכמה

עידית שפרן גיטלמן:  אני חושב שאם הצבא רוצה ובצדק הוא רוצה, שהבעיות יטופלו בפנים ולא יצאו החוצה, למרות שהתקשורת היא כמובן כלי סופר משמעותי במדינה דמוקרטית, גם בפיקוח על הצבא, אבל צריך לקחת לתשומת הלב את העניינים האלה גם

עידית שפרן גיטלמן:      ואחרי שאמרתי את כל זה, ואני אומרת את זה בשיא הזהירות, אנחנו יודעים שמדד האמון עלה לאחרונה, ואנחנו אף פעם כמובן לא יודעים להצביע על אירוע חד פעמי שמוריד או מעלה אמון, אבל בעיני, איך שאני עוקבת, הסיפור של הטיפול בפרט, כשהציבור רואה שהצבא נוקט צעדים וזה לא תמיד נשאר, גם התהליך שעשיתם פה, הוא סופר מרשים

עידית שפרן גיטלמן:  אני חושבת שהציבור רואה את זה, ואם אני צריכה לייחס את העלייה באמון, היא לפחות בחלקה קשורה לדבר הזה

מיקי לוי: תודה רבה

מיקי לוי:  אני מעביר את רשות הדיבור לצד שלכם

פיני בן מויאל: אומר בקצרה כמה מילים ואתן לכם רגע להתייחס

פיני בן מויאל:  א', לגבי מה שנאמר פה על היכולת לתקשר עם הפרט – אנחנו עובדים על זה

פיני בן מויאל:  אנחנו הולכים לפרסונליזציה, אומרים לפרט: אנחנו רואים אותך, אתה חשוב לנו, וזה לא משנה לנו אם אתה איש מילואים או סדיר

פיני בן מויאל:  איך לא שוברים את הפוש, הרמטכ"ל הקודם והנכנס, אז יש ארכיטקטורה שלמה, זה נקרא "צ 360"

פיני בן מויאל:  זה מאפשר לחייל להקליד: אין לי מים חמים

פיני בן מויאל:  יש ארכיטקטורה שלמה לטיפול, אנחנו על זה

פיני בן מויאל:       הדבר השני, אמון הציבור בצה"ל עלה קצת וגם ציינו שזה בגלל

פיני בן מויאל:  האם אנחנו מרוצים? לא, לא מרוצים

פיני בן מויאל:  אנחנו ממשיכים לעבוד על זה

פיני בן מויאל:  וכשאתה יוצא למסע במרחב שלא היית בו קודם, לפעמים אתה נופל, לפעמים אתה לומד, לפעמים זה מצליח, אבל זה מסע, ואנחנו שם

פיני בן מויאל:  כבוד היושב-ראש, כל מה שהוצג פה מתוקצב ובתמיכה מלאה, בטח של אביב כוכבי הרמטכ"ל היוצא, ובטח הרצי הלוי הרמטכ"ל הנכנס, וכמובן סגנו

פיני בן מויאל:  זה אושר בכל הרמות

פיני בן מויאל:  ולכשיהיה תקציב מדינה, זה כבר מקושר ונוסע

פיני בן מויאל:      אנחנו אוהבים את חיילי צה"ל - - -     

מיקי לוי: מה שאתה אומר זה שזה כבר מונח בבסיס התקציב

פיני בן מויאל: בוודאי

פיני בן מויאל:  אני באמת רואה בזה חלק משמעותי בתפקיד שלי

פיני בן מויאל:  אנחנו אוהבים את אנשי המילואים שלנו, מעריכים אותם מאוד

פיני בן מויאל:  אני יכול להגיד לך שאנחנו עובדים עליהם ביתר שאת

פיני בן מויאל:  בגלל שהיום גם הזמן, גם ההגעה, גם הסטנדרט, וכן, למול שובר גלים באירוע ספציפי, היה שם קושי, הוא התיישר, בעדיפות למילואים

פיני בן מויאל:      זהו, אני בעיקר רוצה להודות לוועדה, גם על הדברים העניינים ובטח למבקר המדינה שאנחנו עובדים איתו בשותפות, בטח עם איתן

פיני בן מויאל:  אנחנו בדרך

פיני בן מויאל:  אנחנו לא מרוצים, ולא מבסוטים, יש לנו עוד הרבה עבודה לעשות

פיני בן מויאל:  ובעיקר רואים למול עניינו את חיילי המילואים והסדיר

פיני בן מויאל:  וכמו שנאמר פה, בסוף יש עוד איזה אירוע ועוד איזה אירוע, אנחנו לומדים מזה

אבישג סבג ראבן: שלום לכולם, אבישג, ראש ענף מילואים של צה"ל

אבישג סבג ראבן:  הוועדה עוסקת בכל עולמות המילואים ולכן לא ארחיב על הכול, ואפשר להרחיב במידה ונדרש

אבישג סבג ראבן:  ניתן רגע נקודה: מיוני האחרון, מהחלטת ממשלה אחרונה, כשעשינו ביחד עם חבר הכנסת טור פז, נעשו מספר תהליכים משמעותיים עבור משרתי המילואים – גם למפקדים וגם למשרתים הלוחמים; הטבות, הגדלה של תגמולים, כל זה על מנת להבין שאנחנו צריכים לתת מענה לעומס המתגבר

אבישג סבג ראבן:  צריך להגיד את זה בצורה ברורה: העומס בשובר גלים למשרתי המילואים גדל

אבישג סבג ראבן:  יש גדודים שעשר שנים לא עשו תעסוקה מבצעית ונקראו לשירות מילואים

אבישג סבג ראבן:  חלק מהדברים האלה הם תוצאה של כשאתה מגדיל עומס אז האחוזים הם משהו שאפשר לראות אותו

אבישג סבג ראבן:       אנחנו עושים פעולות, אנחנו ערים לתחושה ולשיח

אבישג סבג ראבן:  אנחנו עושים פעולות משמעותיות, יש לנו תוכנית גדולה שנקראת "תר"ש תנופה למילואים" שמושקעים בה תקציבים משמעותיים, שבאה לתת מענה של הטבות ותגמול למשרתי המילואים ולמפקדים

אבישג סבג ראבן:  מעטפת משפחתית שנתנו - - - לשובר גלים בדמות עשרה מופעים, סופר לנד, לונה פארק, הטבות, קאמרי, לכל המשפחות של משרתי המילואים שעשו תעסוקה מבצעית

אבישג סבג ראבן:  וכן, אנחנו נמצאים בקיומה של עבודת מטה גדולה שנוגעת לכל נושא המעסיקים וכל נושא הסטודנטים

אבישג סבג ראבן:  לגבי הסטודנטים כבר התחילו להבשיל דברים, לא מזמן עבר נושא השיפוי ב-20% למי שעלה לו השכר טרם ביצוע שירות המילואים

אבישג סבג ראבן:  זה נוגע באוכלוסייה שמשתכרת פחות

אבישג סבג ראבן:       נגע פה חברי אסף – שאנחנו עובדים איתו בשיתוף פעולה וערים לכל מה שהוא מעלה – על נושא הצו

אבישג סבג ראבן:  כרגע המצב הוא כמו שהוא, כרגע לא הפעלנו גדוד שהוא פחות מפעם בשלוש שנים

אבישג סבג ראבן:  נציג את זה בצורה מסודרת לוועדת חוץ וביטחון

אבישג סבג ראבן:  אנחנו מצמצמים את זה רק לסד"כ הכרחי, ממוקד, רלוונטי למשימה המבצעית בצורה מדויקת

אבישג סבג ראבן:  זה יוצג כמובן להחלטת ועדת חוץ וביטחון

אבישג סבג ראבן:  כך שכרגע צה"ל לא התקדם עם זה

אבישג סבג ראבן:       אגיד משהו על מה שעלה כאן בנושא אוגוסט

אבישג סבג ראבן:  הצבא שם לנגד עיניו את המשרת ולכן בסוף אוגוסט, מרגע שהקייטנות מפסיקות, מ-18, 20 באוגוסט – אין תעסוקות מבצעיות למשרתי מילואים

אבישג סבג ראבן:  חדלנו את זה מהגרף, העברנו את זה לסדיר, על מנת לתת מענה, על מנת להבין

אבישג סבג ראבן:  וכן התחשבות מרבית לסטודנטים ומשרתים שיש להם בחינות וכולי

אבישג סבג ראבן:  תודה ולמדתי

פיני בן מויאל: רק בעניין הברה"ן, אנחנו כבר ב-1 במרץ מקימים מוקד, מרכזים אליו, בשביל לטפל במלש"בים, ואנחנו על זה בעדיפות ראשונה ב-2023

ירין נר: שמי ירין נר, אני משרת חמישה חודשים בתפקיד

ירין נר:  לפני חמישה חודשים הייתי קצין הלוגיסטיקה של חטיבת כפיר ולפני כן הייתי קצין הלוגיסטיקה של בא"ח כפיר

ירין נר:  אני מכיר מצוין את שתי היחידות שדיברתם עליהם פה ארוכות, אני מכיר את כל התשתיות ואת הכול

ירין נר:       אני חייב להגיד דבר אחד: כל מה שראיתם פה – הכול בשטח

ירין נר:  ואת זה ראיתי בתור קצין לוגיסטיקה של החטיבה

ירין נר:  כל מה שראיתם פה הוא פיזית בשטח, וזה לא יופיע על המצגת, זה קורה בשטח

ירין נר:  אני שמח להגיד את זה כחלק מהארגון הזה, ולא משנה איפה אני נמצא היום, אבל זה הכול קיים בשטח

ירין נר:       לגבי אנשי המילואים, אני יכול להגיד לכולכם פה שכל קצין, מפקד, מסתכל על איש מילואים כשהוא רואה אותו בסוג של חרדת קודש

ירין נר:  הוא לא יותר חשוב מכולם, אבל כן, נגיד שהוא ראשון בין שווים

ירין נר:  אנחנו מבינים את המורכבות של איש מילואים

ירין נר:  הייתי בחטיבה מרחבית בנימין, אני אומר את זה עכשיו בכובע של קצין לוגיסטיקה של חטיבה מרחבית שקולטת אליו גדודי מילואים ואני אומר את זה גם כקצין לוגיסטיקה של חטיבת כפיר שקיבלה עליה את המשימה של שובר גלים, ואותו מוצב יקיר, זה היה כשאני הייתי קצין לוגיסטיקה של חטיבת כפיר

ירין נר:  ואני חייב להגיד לכם שהעיסוק באנשי מילואים לא פוסק בצבא ואני לא בא להגן על אף אחד, ויש לנו הרבה מה להשתפר, אבל כל מה שראיתם פה זה רץ ונוסע וקורה

ירין נר:  אנחנו מקווים להשתפר כל הזמן

ירין נר:  וכארגון צבאי, אנחנו מתאימים את עצמנו לדור החדש, יש פה הרבה דרישות חדשות וזה ארגון גדול

ירין נר:  וכל מה שאתם רואים פה, התהליך הזה של איכות וחווית השירות, אני יכול להגיד לכם אחרי 15 שנה כקצין לוגיסטיקה – יש אור בקצה המנהרה כי יש תהליך

ירין נר:  יש פה רגע חזונות ויש אנשים שחולמים על איך זה צריך להיראות בקצה

ירין נר:  וכמו שראש החטיבה אמר פה: יש דאטא היום, אז יש על מה להתבסס ויש עם מה להתווכח ומה להגיד מה היעד

ירין נר:  אם עד היום הייתי אומר שאני פחות אופטימי, היום אני יכול להגיד שאני יותר אופטימי מהמצב בצה"ל

ירין נר:  תודה

פיני בן מויאל: אנחנו צריכים לעבוד ולהשתפר

מיקי לוי: בבקשה

חנה דייני: תודה כבוד היושב-ראש, שמי חנה דייני, אני נציגה של המוסד לביטוח לאומי

חנה דייני:  כל הזמן עולה על הפרק הנושא של פיצוי למעסיקים, וכמו שאסף אמר, המעסיקים עושים פרצופים וכולי

חנה דייני:  מה שקורה היום בשטח הוא שהמעסיקים ממש סופגים על חשבונם את התנאים הסוציאליים שהם משלמים וכולי, וזה באמת מפריע

חנה דייני:  כעובדי ביטוח לאומי, אנחנו רואים בזה שליחות, ממש שליחות לטפל בחיילי המילואים

חנה דייני:  מהיום למחר אנחנו משלמים את התגמולים

חנה דייני:  אבל שוב, הם די ממורמרים כי המעסיקים באמת, והפיצוי הזה בגובה 30%, זה כל פעם עולה ויורד, עולה ויורד, וזה שוב על הפרק

חנה דייני:  צריכים לתת את הדעת על זה

חנה דייני:  כמו שנתנו פיצוי לעצמאים, תחשבו גם על פיצוי למעסיקים שכל חייל מילואים יצא בהרגשה טובה ולא באמת המעסיק יעשה לו פרצופים וידחה לו – זה ממש לא נעים

מיקי לוי: אני מתנצל, אני איש של מספרים, כמה כסף?     

חנה דייני: כמה כסף? את זה צה"ל יכול לענות

מיקי לוי: אבל את כנציגת ביטוח לאומי, תגידי כמה כסף?     

חנה דייני: אנחנו הצנרת של משרד הביטחון

מיקי לוי: כמה אתם גובים מהמעסיקים?     

חנה דייני: אנחנו גובים הפרשות סוציאליות שהמעסיק ודמי ביטוח שהמעסיק משלם

חנה דייני:  אני לא יכולה להצביע על סכומים מדויקים

חנה דייני:  זה קבוע לפי מדרגות המס של כל אחד וההכנסה שלו

מיקי לוי: זה ברור לי שההכנסה היא מדורגת, כל אחד על פי ההכנסה שלו

מיקי לוי:  אני חוכך בדעתי רגע אחד, באמת, אנחנו דורשים מכולם, מהחברה, להתייחס יפה, ואת המעסיקים אנחנו עושים נו-נו-נו

מיקי לוי:  לא רק שחסר כוח אדם היום בכל התחומים, הוא מאבד את איש המילואים שלו, הוא גם נדרש לשלם את - -     

חנה דייני: הוא סופג את כל ההטבות הסוציאלית

מיקי לוי: - - ההטבות הסוציאליות של האיש עצמו

מיקי לוי:  זה עושה שכל שהמדינה צריכה לשאת בנטל הזה

חנה דייני: יישר כוח על החשיבה

חנה דייני:  זה מה שאני יכולה להגיד

מיקי לוי: צריך לחשוב על העניין הזה, לקבל נתונים מביטוח לאומי, לראות איך מעבירים את התקציב הזה מול צה"ל או ישירות, התחשבנות של המדינה מול ביטוח לאומי

מיקי לוי:  כסגן שר אוצר לשעבר, יש התחשבנויות שוטפות בין האוצר לבין ביטוח לאומי

מיקי לוי:  לעניות דעתי, כדי שהמעסיק יוציא את איש המילואים בנפש חפצה, צריכה המדינה לשאת בנטל הזה ולא המעסיק עצמו

מיקי לוי:  קינלי, תרים את זה

משה טור פז: אני מתחבר לזה, אני רוצה לומר יותר מזה, אני פוגש מחר את יושב-ראש שדולת המילואים, ואני אומר משהו שאולי יישמע פה מוזר לאנשים: אנחנו צריכים להפוך את המילואים לפריווילגיה

משה טור פז:  מה זה פריווילגיה? שזה ישתלם לאנשים לצאת למילואים

מיקי לוי: אבל הוא לא משתלם למעסיק ואז הוא מפטר אותו

משה טור פז: גם וגם

משה טור פז:  אתן דוגמה: כשהייתי מ"מ צעיר במילואים, היה לי חייל שהיה וטרינר

משה טור פז:  הוא היה מגיע לכל המילואים

משה טור פז:  הכינוי שלו היה ג'מוס, תסלחו לי אבל זה סיפור אמיתי, הוא וטרינר מבוקש עד היום

משה טור פז:  שאלתי אותו: ג'מוס, למה אתה בא לכל המילואים? הוא אמר לי: אסביר לך, אני מנתח

משה טור פז:  אתה משחרר אותי לכמה שעות לעשות את הניתוחים שלי, אז אני גם לא מפסיד על המילואים וכשאני יוצא למילואים אני מרוויח

משה טור פז:  אני יוצא מרווח כלכלית

משה טור פז:  אין הרבה כאלה במילואים, אבל מי שמכיר את עולם המילואים מבפנים כמוני, יש כמה תחומים כאלה

משה טור פז:  אנחנו, כשאני אומר אנחנו הכוונה גם לכנסת ישראל וגם הצבא, וגם העמותות, צריכים להפוך את המילואים לפריווילגיה, כי רק אחוז אחד עושה, זה לא ישתנה

משה טור פז:  לצערנו העול יגדל, אנחנו יודעים את התחזיות, אבישג אמרה פה דברים חיוביים מאוד, אבל אנחנו יודעים לאן אנחנו עלולים להגיע

משה טור פז:  בסוף העול ייפול על אותם כמה עשרות אלפים שאנחנו צריכים אותם

משה טור פז:  ואז יש את המעסיקים שלהם ויש אותם ויש את המשפחות שלהם

משה טור פז:  אנחנו צריכים להפוך מילואים לפריווילגיה ולא לעול

משה טור פז:  וזה עדיין עול כי זה עדיין מסוכן

משה טור פז:  אני איבדתי חייל בהיתקלות במילואים, אין דבר יותר נורא מזה, אני לא מאחל לאף אחד מכם לאבד חיים של בחור בן 34 עם שלושה ילדים ואישה ומה זה עושה למשפחה עד היום

מיקי לוי: מכיוון שאתה גם מתעסק בשדולה, וגם הנושא הזה עלה, אין שום הגיון, צריך את הנושא הזה להוריד מעל כתפיהם של המעסיקים

מיקי לוי:  זה לא הגיוני, זה לא עושה שכל

מיקי לוי:  ואם אתה מצמצם, חלקם הם עובדי מדינה, אז אין שום בעיה, מהמילואימניקים, מה נשאר? המגזר הפרטי

מיקי לוי:  המגזר הציבורי ממילא יש מי שנושא בנטל, המגזר הפרטי – צריך למצוא לזה פתרון, צריך להגיש הצעת חוק, צריך לבוא במשא ומתן מול האוצר

מיקי לוי:  אני מוכן גם להתגייס לזה

מיקי לוי:  אבל מכיוון שאתה עושה גם את השדולה וגם את זה, בוא תרים את זה

משה טור פז: בסדר גמור

אסף סנדרוביץ: בדגש על המעסיקים הקטנים

מיקי לוי: אמרתי, מעסיקים פרטיים

מיקי לוי:  ברגע שהוא מעסיק פרטי, זה כולל את הכול מכל

מיקי לוי:  גם אם יש לו מפעל של 180 עובדים עם מהנדסים, גם אם יש לו בית ספק לנהיגה

מיקי לוי:  בסדר?      

איתן דהן: ממש בקצרה, א' – בעידן של הרשתות החברתיות, הקצוות תופסים נפח משמעותי איך שנראים דברים

איתן דהן:  יש פה עבודה מרשימה ויפה מאוד, אבל בסוף, חייל אחד שלא תופס את האוטובוס שפיני התעסק איזה דקה באוטובוסים האלה, אז מצלם את עצמו וזה מה שיוצא

איתן דהן:  ולכן זה המבחן האמיתי

איתן דהן:  אני חושב שלצבא צריכה להיות היכולת – אמר פיני, פרסונליזציה, אפשר לקרוא לזה איך שרוצים – לאתר את הפרט ולתת לו מענה

איתן דהן:  אחרת הפרט יצביע, הגם שנשקיע מאות מיליוני שקלים, ולא יהיה מענה לפחות בתחושה של חלק מהדברים

איתן דהן:      לגבי המייל שביקשת, אדוני היושב-ראש, אנחנו מתכננים ביקורת מעקב בעניין

איתן דהן:  אנחנו נסתכל על הדברים המרשימים שנעשים פה בהסתכלות קדימה

איתן דהן:       בנושא הרפואי הסוגיה של הפיקוד היא סוגיה חשובה

איתן דהן:  ראינו מעט תלונות על איכות הטיפול, כלומר, כשהוא כבר פגש את הרופא, לא ראינו בעיה באיכות הטיפול

איתן דהן:  כן בציר הזה של מפקד, החיבור הזה, הוא חיבור חשוב מאוד

איתן דהן:  על המילואים – לא אוסיף מילה על מה שנאמר, זה חשוב מאוד

איתן דהן:  תודה

מיקי לוי: תודה רבה

מיקי לוי:  אני פונה אליכם, דווקא אליך ראש החטיבה

מיקי לוי:  הפתרונות השוטפים שניתנו בעקבות הביקורת ועם תכנון מקדים, גם בתחום הרפואה וגם בתחום הלוגיסטיקה, בהחלט מרשימים – 42 בסיסים מתוך 105

מיקי לוי:  לכן יש לך עוד למה לשאוף, אתה לא הולך כנראה לשום מקום, אנחנו נסמוך עליך שאתה תוציא את זה אל הפועל

מיקי לוי:  אני לא יודע להצביע כרגע מה הוועדה או מה מבקר המדינה יכולים לסייע בידך מבחינת לחץ בעולם התוכן שלך

מיקי לוי:  אבל איך אמרת: ראש אט"ל דוחף וזה הבייבי שלו, אז נראה לי שזה מטופל בידיים טובות

מיקי לוי:      אני רוצה להגיד לכם תודה

מיקי לוי:  תודה כי זה הילדים שלנו, כי זה החברים שלנו, כי זה בני המשפחה שלנו וזה הביטחון שלנו

מיקי לוי:  תודה רבה על כל האכפתיות והעשייה

מיקי לוי:  משרד מבקר המדינה ימשיך לעשות ביקורת

מיקי לוי:  אנחנו ננסה לטפל בתשלומי הביטוח הלאומי של המשרתים עצמם

מיקי לוי:  זה לא צריך להיות הרבה להערכתי, אבל נראה מה ניתן לעשות עם זה

מיקי לוי:  תודה רבה שבאתם ותודה רבה על העשייה, בפירוש זה מוערך

מיקי לוי:       ישיבה זו נעולה